ועדת המשנה למאבק בתאונות דרכים, כנסת 19, פרוטוקול מספר 6, 2014-09-11 10:00

דוד צור: בוקר טוב.

דוד צור: אני פותח את ישיבת ועדת המשנה למאבק בתאונות בדרכים של וועדת הכלכלה.

דוד צור: על סדר-היום: משקלן של עבירות התנועה, שאוכפת המשטרה בתאונות הדרכים (ובכללן במצלמות המהירות).

דוד צור: חשבנו שנכון לעשות את הדיון גם אם אנחנו בתקופת פגרה.

דוד צור: נקיים היום שני דיונים שקשורים בתאונות הדרכים, כדי לראות ולבחון את פעילות האכיפה של גורמי האכיפה, בעיקר של המשטרה והרשות והמדיניות שהיא מתווה.

דוד צור: נשמע גם עדכונים.

דוד צור: אנחנו מתקרבים לחגים, עברנו קיץ לא רגיל ולא פשוט עם מערכה בדרום ואולי גם הוא הבליע בתוכו את הנושא של תאונות הדרכים.

דוד צור: אנחנו כאמונים על הנושא, כל אחד מהיבטיו הוא, בטח המשפחות השכולות של נפגעי תאונות הדרכים והפצועים.

דוד צור: לכן, אנו עוסקים בפיצוי לתושבי הדרום בהעמדת סדר העדיפויות וכדומה.

דוד צור: אתם שומעים על ישיבת הממשלה שנדחית כל פעם מחדש בגלל הרצון להכניס תוספת תקציב לעניין.

דוד צור: לצערי, אנחנו רואים שגם תקציב הרשות נפגע מהקיצוצים הרוחביים שמושתים על כלל המשרדים, כולל משרד התחבורה והרשות.

דוד צור: נמצא כאן המנכ"ל החדש של הרשות ונשמח מאוד לשמוע ממך גם לגבי המדיניות וגם אולי תגיד מילה או שתיים לגבי התכנון התקציבי לקראת 2015.

דוד צור: היה חשוב לקיים את הדיון כי אנחנו מזהים בשלושה ארבעה חודשיים אחרונים מגמה של עלייה בכמות הנפגעים.

דוד צור: אני לא אוהב לדבר על סטטיסטיקות כשמדובר על הרוגים, אבל אנחנו פועלים על-פי נתונים של התאונות ושל מספר הנפגעים.

דוד צור: לכן אם יש מגמה בעלייה בכמות הנפגעים, אנחנו צריכים לקיים דיון ביניים ולראות איך הרשויות מתמודדות עם העניין הזה.

דוד צור: עד היום הנתונים מעידים על מצב סטטי של הרוגים.

דוד צור: אנחנו יודעים שלמרות הסטטיסטיקות, עבור מי שנפגע, זה 100%.

דוד צור: לכן הסטטיסטיקות פחות חשובות ואנחנו רוצים להבין מגמות.

דוד צור: אנחנו נפתח את הדיון הראשון בנושא האכיפה, משקלן של עבירות התנועה ואכיפתן על-ידי המשטרה, מצלמות המהירות וכמות התאונות והנפגעים.

דוד צור: הדיון השני קשור במובן הזה שאנחנו רוצים לשמוע לגבי סימון מוקדי הסיכון, כבישים אדומים.

דוד צור: כיצד הרשויות מטפלות בעניין הזה בתחומי התשתית והאכיפה ומה חלקם של הכבישים האלה בתאונות הדרכים.

דוד צור: הצטרף אלינו חבר הכנסת בועז טופורובסקי, שהכי מזוהה בכנסת כמי שמידי שבוע נוהג להזכיר לנו את ההרוגים על-מנת שלא נשכח שהם לא נתון סטטיסטי אלא הם עולם ומלואו ולכל איש יש שם.

בועז טופורובסקי: אני מתנצל מראש.

בועז טופורובסקי: אני גם חבר בוועדת הכספים ויש שם הצבעות ואני אצטרך לעזוב.

דוד צור: רשות הדיבור לראש אגף התנועה, ניצב צ'יקו אדרי.

<משה אדרי: תודה.

<משה אדרי: בוקר טוב.

<משה אדרי: אני שמח על הדיון ועל-כך שאנחנו מחזירים את תאונות הדרכים לאור הזרקורים.

<משה אדרי: בחודשים האחרונים הדחקנו לפינה.

<משה אדרי: לצערי, תיראו את העלייה בנתונים במהלך מבצע "צוק איתן".

<משה אדרי: הסקירה היא על בסיס נתונים של אגף התנועה, שהוא אמון על הנתונים ועל הסיווג של תאונות הדרכים.

<משה אדרי: יש קצת מחלוקת שתסתיים בשנה הבאה.

<משה אדרי: עד 2013 אגף התנועה ספר פטירות מאוחרות, מעל 30 יום.

<משה אדרי: באישור מפכ"ל קיבלנו את ההסכמה לצאת לדרך וזה הפער של שנה שעברה.

<משה אדרי: סיימנו עם 316 ברישום שלנו וברישום של נתוני הרשות היה 308.

<משה אדרי: זה הפער שיש, שכולם זה פטירות מאוחרות.

<משה אדרי: משנה הבאה הנתונים יהיו מדויקים לחלוטין.

<משה אדרי: אני חושב שזה הבסיס, כפי שסופרים בעולם וזאת ההחלטה.

<משה אדרי: הנתונים מופיעים עד ה-31.8, למעט ההרוגים שאותם סימנו.

<משה אדרי: (מוצגת מצגת) אתם רואים את התאונות לפי החומרה.

<משה אדרי: ברמה הארצית יש ירידה בסך כל התאונות וירידה בתאונות חמורות, שבהן מדובר על הרוגים ופצועים קשה.

<משה אדרי: פצוע קשה מוגדר על-פי חוק כאשפוז של מעל 24 שעות.

<משה אדרי: בתאונות קטלניות אתם רואים את המגמה.

<משה אדרי: ב-2012 היתה ירידה ואחרי זה אנחנו במגמת עלייה.

<משה אדרי: גם השנה אנחנו רואים את העלייה בחודשים האחרונים.

<משה אדרי: מבחינת חלוקה בין עירוני לבין עירוני, אז העירוני הוא האדום והבין-עירוני הוא הכחול.

<משה אדרי: אנחנו רואים שבשניהם שעדיין ממשיכה המגמה.

<משה אדרי: בתאונות קטלניות, בעירוני אנחנו בירידה ובבין-עירוני אנחנו בעלייה.

<משה אדרי: אתם תראו אח"כ את הסיבה.

<משה אדרי: כנ"ל גם בחמורות.

<משה אדרי: המספרים הם קטנים ולכן אני לא נכנס אליהם.

<משה אדרי: מבחינתנו זה שנה מול שנה ומול 2012 אנחנו בעלייה.

<משה אדרי: לגבי כבישים ורחובות אדומים.

<משה אדרי: זה המקום שמקבל מאיתנו את תשומת הלב הכי גדולה באכיפה.

<משה אדרי: לכן אנחנו רואים שבכבישים האדומים יש סך הכול 13 קטעים ב-10 כבישים באורך של 289 קילומטר כבישים.

<משה אדרי: אנחנו רואים שבמקומות שבהם אנחנו מתמקדים, בכל העבירות, בנוכחות, בבולטות, בשירות, אתם רואים ירידה של 20% בהרוגים ובתאונות החמורות ירידה של 21%.

<משה אדרי: ברחובות בתוך הערים, שם יש 156 רחובות, אתם רואים 39% בקטלניות, שזה נתון טוב מאוד.

<משה אדרי: בתאונות החמורות יש ירידה של 41%.

<משה אדרי: זה משהו שאנחנו מתקדמים בו.

<משה אדרי: אתם גם תיראו מה עשינו בזמן "צוק איתן" ואז תבינו את הפערים.

<משה אדרי: הרוגים לפי מגזרים: זה נתון מאתמול, ה-10.9.

<משה אדרי: המגזר היהודי והאחר אנחנו בירידה של 5%, פחות 5 הרוגים.

<משה אדרי: בחברה הערבית אתם רואים שאנחנו בעלייה של 3% ולצערנו הם מהווים 41% מההרוגים.

<משה אדרי: בזרים, יש עלייה של הרוג אחד והם מתחילים להשפיע עלינו בצורה די מהותית.

<משה אדרי: אם נסתכל על הבין-עירוני מבחינת האוכלוסייה, אז אתם רואים אצל נהגים, נוסעים, הולכי רגל, רוכבי אופנוע ורוכבי אופניים, העלייה המשמעותית, שאותה אני לא יכול להסביר לאורך שנים, זאת עלייה של 15 הרוגים בנושא של הבין-עירוני.

<משה אדרי: זה משהו חריג בכל פרמטר.

<משה אדרי: זה אומר שאנשים הולכים בשול כהולכי רגל, או חוצים אותו, או עוברים אותו.

<משה אדרי: זה משהו שמתנהג בצורה מאוד חריגה מבחינתנו והוא מקבל את תשומת הלב שלנו בצורה משמעותית.

<משה אדרי: אנחנו מתייחסים באופן מיוחד להולכי רגל, רוכבי אופנוע - - -

דוד צור: אני מניח שיש לכם מיפוי של אזורים.

<משה אדרי: יש לנו לפי מחוזות, לפי כבישים.

<משה אדרי: יש לנו את הכול ולא נכנסתי לזה.

<משה אדרי: אתם רואים בצורה ברורה.

<משה אדרי: יש 30 הרוגים הולכי רגל מתחילת השנה.

<משה אדרי: זה משהו שאנחנו צריכים לתת לו את ההתייחסות בצורה די מהותית.

<משה אדרי: מבחינת ההתפלגות של הסיבות לתאונות הקטלניות.

<משה אדרי: אתם רואים שהדבר העיקרי הוא אי מתן זכות קדימה להולכי רגל.

<משה אדרי: אני לא אכנס האם זה באשמת הנהג או לא.

<משה אדרי: התאונה הקטלנית האחרונה שקרתה בחיפה, היתה אנשים שירדו למעבר חצייה.

<משה אדרי: הם מרגישים שהם בטוחים בו והם בטוחים שכל העולם צריך לעמוד דום.

<משה אדרי: הם מתפרצים למעבר חצייה ולצערנו התאונות הקטלניות במעבר חציה ותאונות בין כלי רכב להולכי רכב הם מהותיים.

<משה אדרי: יש התנהגות של הולכי רגל.

<משה אדרי: יש גם התנהגויות של נהגים, שאני לא אכנס אליהם.

<משה אדרי: פקטור מאוד משמעותי זה מהירות מופרזת.

<משה אדרי: זה משהו שנתייחס אליו גם באכיפה שלנו וגם בא-3 שאתם מכירים ויודעים.

<משה אדרי: לגבי אכיפה.

<משה אדרי: אנחנו עושים חלוקה לשוטרים ולמתנדבים.

<משה אדרי: בכוונה פילחנו את זה כי עכשיו אנחנו נותנים לזה דגש משמעותי.

<משה אדרי: אני אדבר על הניידות שקיבלנו מהרשות לבטיחות בדרכים.

<משה אדרי: אנחנו הולכים להשקיע בהן בעוד איזה נדבך משמעותי.

<משה אדרי: אתם רואים את אחוז האכיפה גם בבין-עירוני וגם בעירוני, בין שוטרים לבין מתנדבים.

<משה אדרי: בסך הכול זה טוב ואנחנו במגמת עלייה.

<משה אדרי: מאז שקיבלנו את הניידות של המתנדבים בתנועה לפני שבועיים, בסוף שבוע האחרון עלינו במשהו כמו 110 מתנדבים יותר ממה שהיה לנו.

<משה אדרי: זה בזכות הרכבים שקיבלנו.

<משה אדרי: הם מתחילים לגלות יותר נוכחות, יותר בולטות ויותר בנושא האכיפה.

<משה אדרי: האכיפה היא אכיפה בריונית.

<משה אדרי: אנחנו לא רוצים שהמתנדבים יהיו במגע אלא יותר בשירות, נוכחות ובולטות בצירים המשמעותיים, בדגש על הצירים והכבישים והרחובות האדומים.

<משה אדרי: ב-2013, בתקופה המקבילה, רשמנו בסביבות החצי מיליון דוחות.

<משה אדרי: אני לא אכנס לפילוח שלהם אבל אנחנו בירידה של 13% בעיקר בגלל מבצע "צוק איתן".

<משה אדרי: פה זה אכיפה לפי היעדים שקיבלנו.

<משה אדרי: אני מזכיר שדיברנו על אכיפה מהותית אל מול עבירות גורמות תאונות שמסוכנות למשתמשי הדרך ולנהגים.

<משה אדרי: במקום שאנחנו מתמקדים, יש ירידה בתאונות הדרכים.

<משה אדרי: מה הן העבירות המשמעותיות שגורמות לתאונות דרכים?

<משה אדרי: חגורות, סלולארי ומהירות גבוהה, זה משהו שלצערי ירדנו בו.

<משה אדרי: בשבועיים האחרונים, אנחנו נותנים דגש למהירות הגבוהות ולעבירות שגורמות לתאונות דרכים.

<משה אדרי: קצת פחות בנושא של הסלולארי כי עדיין אנחנו בנושא של אכיפה, במשקלים של ההשפעה של סלולארי על תאונות הדרכים.

<משה אדרי: זה משהו שאנחנו בודקים מחקרי יחד עם הרשות ואנחנו הולכים יותר על הנושא של שליחת מסרונים ופחות נושא של דיבור.

<משה אדרי: אנחנו רוצים ללכת בעיקר לעבירות שגורמות לתאונות.

<משה אדרי: בבין-עירוני אנחנו מתרכזים בעיקר בעבירות של מהירויות גבוהות.

<משה אדרי: אני אדבר גם על הירידה ב- א-3, בגלל הפקק בבית המשפט.

<משה אדרי: בנושא של תיקי מעצרים.

<משה אדרי: זה דבר שאנחנו נותנים בו דגש, בעיקר בנושא של שכרות, מהירות גבוהה ונושא של בלתי מורשים, שזה חלק מהגורמים המשמעותיים.

<משה אדרי: אתם רואים שבתיקי שיפוט מהיר, תוך 30 יום לייצר הרתעה מול נהגים בעייתיים, אז אנחנו בעלייה משמעותית ביחס לשנה שעברה.

<משה אדרי: גם פה מעצרים עד תום ההליכים זה של נהג שבגלל העבירה שלו נכנס לכלא או שהלך למעצר בית.

<משה אדרי: אנחנו מונעים ממנו להסתובב בכביש ולייצר את הבריונות שלו.

<משה אדרי: אכיפה לפי אמצע שבוע וסופי שבוע.

<משה אדרי: למה זה חשוב?

<משה אדרי: כי ראינו עלייה של הרוגים בסופי שבוע.

<משה אדרי: גם פה אנחנו רואים שהאכיפה שלנו בירידה.

<משה אדרי: זה דבר שאנחנו מתייחסים אליו.

<משה אדרי: כל הנתונים הללו לא כוללים את הנושא של אכיפה אלקטרונית, כי זה משהו שאין הבדל בין ימי השבוע לסוף השבוע והוא עובד כל הזמן.

<משה אדרי: לגבי אכיפה א-3.

<משה אדרי: תיראו את ההזמנות לדין, שזה משהו שיצר פקק בבתי המשפט.

<משה אדרי: מצלמות א-3 עדיין נמצאות בשלב א'.

<משה אדרי: נכון לעכשיו יש 60 מצלמות ב-150 עמדות.

<משה אדרי: זה דבר שאנחנו נתקענו איתו בבתי משפט.

<משה אדרי: מבחינת הזמנות לדין וקביעת תאריכים, בית המשפט לא מסוגל להכיל את זה.

<משה אדרי: לכן כרגע אנחנו עושים איזו רביזיה בנושא של מצלמות א-3, גם בנושא המדיניות.

<משה אדרי: הקמנו ועדה ציבורית.

<משה אדרי: אנחנו בודקים את ההצבה שלהם בעירוני ובבין-עירוני ואת המשמעויות.

<משה אדרי: תיראו את ההשפעה של א-3 בצורה מאוד מהותית בעבירות של אור אדום.

<משה אדרי: עם זה אי-אפשר להתווכח.

<משה אדרי: לפני זה היו נהגים שנסעו באור אדום והיום זה פחות 7% בעבירות אור אדום וזה משהו משמעותי מבחינתנו.

<משה אדרי: אתם יודעים שכניסה לצומת באור אדום זה כמעט סכנת חיים.

<משה אדרי: זה משהו שאנחנו שמחים שאנחנו נותנים לו את המענה דרך מצלמות א-3.

<משה אדרי: מה זה עשה לנו בנושא של אכיפה אוטומטית?

<משה אדרי: זה הסיט את השוטרים שלנו לטיפול בעבירות אחרות, עבירות שכרות, עבירות מהירות, טיפול בשול.

<משה אדרי: אני לא אדבר על הסכנה שבשול אבל כולם מודעים לה.

<משה אדרי: הנושא של אי ציות לרמזור אדום וכניסה לצומת ואכיפה של עבירות מהירות, שזה 750 שקלים קנס והזמנות לדין.

<משה אדרי: הכחול זה סך-הכול של הדוחות.

דוד צור: יש ירידה משמעותית בעבירות מהירות?

<משה אדרי: הסברתי שבגלל הפקק בבית משפט אנחנו לא מעמיסים.

<משה אדרי: אנחנו נדבר על שינוי המדיניות.

<משה אדרי: דביר להניח שאנחנו ניכנס לזה.

<משה אדרי: אנחנו העלינו את סף המהירות ב-א-3 ואנחנו רוצים להחזיר את זה לסף נמוך כדי לייצר את ההרתעה.

<משה אדרי: היום נהגים מבינים שאפשר לנסוע.

<לאה ורון: אלו עבירות תנועה אוכפות מצלמות המהירות?

<משה אדרי: רמזור ומהירות בלבד.

<משה אדרי: אם אדם רואה שהוא נוסע במהירות של 130 קמ"ש ואין דוח שמגיע אליו הביתה, הוא מבין שאפשר לעלות ל-130.

<משה אדרי: אם הוא רואה שגם ב-140 הוא לא מקבל דוח – אנחנו יודעים שעבירת המהירות היא עבירה משפיעה גם על חומרה וגם על קטלניות.

<משה אדרי: זה משהו שאנחנו בוחנים.

<משה אדרי: אנחנו מנסים גם עם האוצר לנסות ולהתייעל מול בתי המשפט.

<משה אדרי: בסוף, כמה דוחות שנעשה, למושג של הרתעה יש חשיבות.

<משה אדרי: אם לוקח שנה שנתיים מהרגע שאדם קיבל את הדוח עד שהוא מגיע לבית המשפט, כבר הוכחנו שזה לא אפקטיבי.

<משה אדרי: סביר להניח שאם נגיע לבית המשפט אחרי 3 שנים, השופט יבקש מאיתנו להגיע לעסקת טיעון הכי מהירה שאפשר.

<משה אדרי: כך איבדנו את אפקט ההרתעה ולכן אנחנו רוצים להחזיר סף אכיפה נמוך.

<משה אדרי: אנחנו עושים כרגע פיילוט על כמה מצלמות ובודקים ואנחנו ניתן לזה מענה.

דוד צור: בדיון הקודם באוקטובר שנה שעברה.

דוד צור: השר לביטחון פנים ציין שתוקם ועדה שתקבע את המיקום של המצלמות, כמו גם הרחבה של הפרויקט.

<משה אדרי: הוועדה הציבורית סיימה.

<משה אדרי: כולם היו שותפים למהלך, כולל הרשות, כולל נציגי ציבור, שלטון ציבורי, אקדמיה.

<משה אדרי: הם ישבו, ראו את הסיבות וניתחו את הכול.

<משה אדרי: כרגע אנחנו מלבישים על הוועדה איפה אנחנו רוצים להציב את 55 העמדות החדשות של המצלמות.

דוד צור: כמה כבר קיימות?

<משה אדרי: יש 60.

<משה אדרי: בסוף אנחנו צריכים להגיע ל-180.

<משה אדרי: 205 סה"כ כי יש עמדות עמודים שהן לא ממבוצעים.

<משה אדרי: אני מאוד מקווה שעד סיום שנת התקציב הזאת נקבל 40 נוספות ואז יהיו 100 מצלמות, שזה כבר משהו יותר מהותי.

<משה אדרי: בזאת נסיים את שלב א', 100 מצלמות על 230-240 עמדות.

<משה אדרי: בסוף אנחנו רוצים להגיע ל-150 מצלמות על 250 עמדות בטכנולוגיה הקיימת.

<משה אדרי: אנחנו רוצים להיכנס לטכנולוגיה החדשה וכולם מכירים את הטווחים ואת המשמעויות.

<משה אדרי: אני אבקש מהוועדה להתערב.

<משה אדרי: זה דורש ממש קרב מול הרשויות.

<משה אדרי: אני חושב שלראשי הרשויות יש אחריות לא פחות מאיתנו על הרוגים בתוך השטח העירוני.

<משה אדרי: להציב עמוד זה מסע קשה מאוד עד כדי כישלון.

<קריאה: למה?

<משה אדרי: הם מרגישים שזה פוגע באזרחים שלהם.

<משה אדרי: יש כאלה שמתווכחים איתנו על הצבע של העמוד כי זה פוגע בנוף ועוד כל מיני כאלה.

<משה אדרי: לשמחתי אנחנו מערבים גם את ראשי הערים.

<משה אדרי: כל מה שהתחייבנו אנחנו עושים.

<משה אדרי: השאיפה שלנו היא לסיים עד סוף השנה הזאת את שלב א'.

דוד צור: מהניסיון שלכם, ההתראה לקיומה של המצלמה עוזרת?

<משה אדרי: היא התחילה טוב.

<משה אדרי: בגלל הפקק בבתי המשפט היא עושה לנו עכשיו לא כל-כך טוב.

<משה אדרי: אנחנו רוצים להחזיר את זה למצב ההרתעה.

<משה אדרי: אני חושב שכל העולם מדבר על זה בצורה מאוד מהותית.

דוד צור: אני לא מדבר על ההרתעה.

דוד צור: אני מדבר על ההתראה שאתה מקבל, למשל, ב"ווייז".

<משה אדרי: זה נמצא בכל מקום.

<משה אדרי: אם אנחנו נראה שאדם לא יודע שיש מצלמה, יישלח לו מסרון שבו אנחנו אומרים לו: אדוני עברת שתיים שלוש מצלמות ואתה נוסע במהירות וקיבלת דוחות.

<משה אדרי: או שאתה לא שם לב או שאתה שיכור.

<משה אדרי: אם אתה שיכור אנחנו נטפל בך.

<משה אדרי: אנחנו בודקים את העניין טכנולוגית, להעיר לאזרח ולהגיד לו שהוא חורג מהצד הנורמלי והוא לא הבין שיש מצלמה.

<משה אדרי: כרגע אנחנו עושים זאת ידנית, טלפון שבועי שאנחנו מוציאים לאותו אדם אבל אנחנו רוצים שזה יהיה טכנולוגי.

<משה אדרי: השינוי הוא משמעותי ותראו מה זה עושה לנו.

<משה אדרי: זה מפנה את השוטרים שלנו לשתי משימות עיקריות, בסופי שבוע זה הנושא השכרות והסמים.

<משה אדרי: בעניין הסמים אנחנו קצת חלשים.

<משה אדרי: אנחנו עובדים כרגע עם הרשות למלחמה בסמים על-מנת לנסות לייצר איזה טסט בשטח לנושא של בדיקת סמים.

<משה אדרי: עכשיו אנחנו חלשים בזה.

<משה אדרי: אתם רואים את מגמת העלייה.

<משה אדרי: מתחילת השנה אנחנו עם 6,900 דוחות בנושא של שכרות.

<משה אדרי: אנחנו רואים חלק ממגמה של ירידה, בעיקר באזור המרכז ובתל-אביב.

<משה אדרי: עוד מעט יהיה סקר של הרשות ואנחנו ניתן סיוע בנושא של אלכוהול ומה ההשפעה שלהם בעניין הזה.

<משה אדרי: עבירה של עקיפה שלא כחוק נחשבת גם היא כעבירה מסכנת חיים.

<משה אדרי: גם פה אנחנו מפנים את השוטרים למשימות שלא כחוק.

בועז טופורובסקי: עקיפה שלא כחוק זה פס לבן או עקף בלי לאותת?

<משה אדרי: גם שול, גם עקיפה, בחלק מהמקומות אי שמירת מרחק.

<משה אדרי: זה חלק שאנחנו מתפנים אליו בצורה טובה.

<משה אדרי: קצת ממצאים.

<משה אדרי: ברחובות אדומים יש לנו ירידה של 40% בתאונות הקטלניות.

<משה אדרי: זה משהו שמראה שאכיפה ממוקדת יש לה תוצאות.

<משה אדרי: אתם רואים את הירידה בכבישים האדומים.

<משה אדרי: לגבי מאפייני התאונות.

<משה אדרי: לצערנו אנחנו רואים שיש עלייה בסופי שבוע.

<משה אדרי: זה משהו שהצלחנו קצת לשנות אותו בגלל מחסומי השכרות והפעילות שלנו בחופים ובנושא מהירויות.

<משה אדרי: זה משהו שעלה ואתם תראו איפה זה עלה.

<משה אדרי: עלייה של 20% בקטלניות בעירוניות ולא בצומת.

<משה אדרי: זה אומר שעדיין יש מהירות בעיר.

<משה אדרי: זה משהו שאנחנו צריכים להתייחס עליו.

<משה אדרי: כמו כן יש גידול של 3% בממוצע של נפגעים בקטלניות.

<משה אדרי: זה אומר שיש לנו השנה יותר הרוגים פר תאונה.

<משה אדרי: אנחנו עלינו ל-1.4 מ-1.1.

<משה אדרי: זה אומר שכל תאונה קטלנית נהרגים יותר.

<משה אדרי: ראינו את זה בעיקר במלחמה.

<משה אדרי: קיבלנו שתי תאונות מרובות עם 7 הרוגים.

<משה אדרי: הם מתאימים למאפיינים שלנו: נהיגה ללא חגורות וכל מה שאנחנו מדברים על גורמים לתאונות.

<משה אדרי: לגבי השפעת "צוק איתן".

<משה אדרי: תראו מה קורה כשאנחנו לא נמצאים בנוכחות הבולטת שלנו בשטח.

<משה אדרי: יש עלייה של 30% בהרוגים בקטלניות.

<משה אדרי: באותה תקופה של 50 יום יש עלייה מאוד משמעותית.

<משה אדרי: בסך-הכול יש ירידה בחמורות ובתאונות אבל היו תאונות קטלניות קשות שיצרו לנו עלייה משמעותית.

<משה אדרי: אנחנו ירדנו באכיפה בכמעט 40%.

דוד צור: הסטתם שוטרים?

<משה אדרי: הסטנו שוטרים.

<משה אדרי: גם במדיניות לא ראינו לנכון שבזמן שיש טילים בדרום, אנחנו נתפוס אנשים על עבירות.

דוד צור: כמה נפגעים היו מהעצירות באזעקות.

<משה אדרי: ממש בודדות.

<משה אדרי: היתה תאונה אחת קשה ממש בהתחלה.

<משה אדרי: הוצאנו הנחיות יחד עם הרשות ועשינו הכול.

<משה אדרי: יש מחוזות שעלינו ב-100% בהשוואה לתקופה המקבילה, בעיקר בנושא של דרום, תל-אביב וש"י.

<משה אדרי: בש"י אני לא צריך למה כי כל הכוחות הוסטו משם.

<משה אדרי: בדרום התנועה היתה דלילה, אנשים נסעו במהירויות עם עבירות.

<משה אדרי: לצערי הנוכחות שלנו לא היתה אפקטיבית כי התעסקנו בעיקר בזה שאנשים לא יגיעו לגזרה של הנפילות ושלא ייכנסו.

<משה אדרי: לצערי, אתם רואים את זה בצורה מאוד משמעותית.

<משה אדרי: אחד הממצאים הנוספים הוא בקשר לאוכלוסיות פוגעות ונפגעות.

<משה אדרי: עלייה של 55% בהולכי רגל.

<משה אדרי: עלייה של 114% בתחום העירוני ו-56% היפגעות של הולכי במגזר הלא יהודי.

<משה אדרי: זה משהו שאני לא יודע להסביר אותו.

<משה אדרי: מדובר בתאונות חצר, הורים שבאים לאסוף את הילדים שלהם, נסיעה לאחור.

<משה אדרי: כל הדברים האלה עדיין ממשיכים במגזר וזה משהו שאנחנו מנסים לתת לו את המענה, בעיקר בנושא של "בוחרים בחיים".

<משה אדרי: 24% בקטלניות במעורבות נהג צעיר.

<משה אדרי: זה משהו שצריך לדעת כי נהגים צעירים הם בפוקוס שלנו.

<משה אדרי: מחודש מאי קיבלנו את העלייה של נהג צעיר בלילה.

<משה אדרי: קיבלנו את זה בעיקר במגזר הערבי.

<משה אדרי: ירידה של 17% במעורבות של נהגים לא יהודים בקטלניות.

<משה אדרי: עלייה של 8% בקטלניות במעורבות דו גלגלי בתחום העירוני.

<משה אדרי: זה גם משהו שהוא במיקוד שלנו.

<משה אדרי: ירידה של ב-18% בתאונות קטלניות במעורבות של משאיות בתחום הבין-עירוני.

<משה אדרי: זה משהו שאנחנו נותנים לו דגש השנה.

<משה אדרי: לשמחתי גם גבי עוזר לנו בעניין הזה.

<משה אדרי: זאת מצגת שחידדנו אותה ונכנסנו לנתונים, מה ששלחנו אתמול זאת מצגת ראשונית.

<משה אדרי: רצינו לוודא את זה בצורה טובה.

<משה אדרי: זה מראה שאנחנו מתמקדים והתמקדנו.

<משה אדרי: אנחנו בעלייה של כמעט 40%-50% באכיפה כנגד משאיות.

<משה אדרי: נתנו לזה את הדגש.

<משה אדרי: לשמחתי גם הם הבינו את זה.

<משה אדרי: תאונה עם משאית היא או קשה או קטלנית.

<משה אדרי: כמעט ואין תאונות קלות עם משאיות.

<משה אדרי: מבחינת התובנות, אני יכול להגיד שיש עלייה במגמת ההרוגים בשנת 2014 בדגש על הולכי רגל.

<משה אדרי: ההשפעה של הירידה באכיפה במבצע צוק איתן היתה משמעותית מבחינתנו.

<משה אדרי: היו 50 יום ללא אכיפה.

<משה אדרי: תחשבו מה זה עושה וראיתם את זה בצורה ברורה.

<משה אדרי: התנהלות הולכי רגל בתחום הבין-עירוני היא חריגה משנים קודמות.

<משה אדרי: אני לא יודע להסביר את זה עדיין.

<משה אדרי: אנחנו בודקים, אנחנו נותנים לזה את המיקוד שלנו.

<משה אדרי: זה משהו חריג.

<משה אדרי: על-פי הנתונים הסטטיסטיים, איך שלא נסדר אותם, זה לא אמור לתת את העלייה ואת הקפיצה הזאת.

<משה אדרי: מיקוד האכיפה מול מוקדי סיכון.

<משה אדרי: אתם רואים שאנחנו מתמקדים ברחובות ובכבישים.

<משה אדרי: זה משפיע לאורך זמן.

<משה אדרי: אני מקווה שאנחנו נחדד את זה בשנה הבאה על יותר קילומטרים של כבישים ויותר בצמתים.

<משה אדרי: אנחנו נכנסים לעבודה הזאת, גם ללכת על צמתים מסוכנים.

<משה אדרי: ישנם צמתים שהם מרובי תאונות.

<משה אדרי: היתה ירידה מתמשכת במספר המתנדבים בתחום העירוני והיא השפיעה.

<משה אדרי: לשמחתי אנחנו ניתן דגש על העלייה.

<משה אדרי: השפעת החברה הערבית והיחס שלהם לעומת האוכלוסייה הוא עדיין גבוה.

<משה אדרי: היום הם מהווים 21.6% מהאוכלוסייה אבל הם 16% מהנהגים.

<משה אדרי: יש להם גם הרבה בלתי מורשים שלצערי עושים את התאונות.

<משה אדרי: לכן אני אומר שזה משהו שמשפיע.

<משה אדרי: יש להם 40% בהרוגים.

<משה אדרי: זה לא רק בתוך המגזר אלא זה גם בצירים ובכבישים וההשפעה שלהם היא מהותית.

<משה אדרי: שיפור תשתיות במוקדי סיכון.

<משה אדרי: זה משפיע אבל הוא לוקח הרבה זמן.

<משה אדרי: אולי שניים שלושה כבישים שופרו לאחר ששמנו עליהם את הדגש.

<משה אדרי: כל דבר כזה הוא תהליך של שנים ולכן צריך לראות איך עושים את הדברים.

<משה אדרי: מצלמות א-3 הן באמת מצילות חיים.

<משה אדרי: אני לא רוצה לחשוב מה היה אם לא היו מצלמות.

<משה אדרי: אני אומר זאת בעיקר לגבי צמתים הנושקים למגזר הערבי: גניבת אדום, נסיעה מהירה בירוק, אי ציות גם בנושא של מהירות.

<משה אדרי: בלעדיהם היינו צריכים להפנות את הכוחות למקומות אחרים.

<משה אדרי: זה חשוב להמשיך במגמה הזאת.

<משה אדרי: כל הזמן בודקים את האפקטיביות.

<משה אדרי: נכון שעדיין בנושא של פקק בית משפט אנחנו בבעיה.

<משה אדרי: אנחנו מטפלים בזה, אנחנו מודעים וניתן לזה את המענה בצורה טובה.

<משה אדרי: הירידה במודעות הבטיחות בדרכים באמצעות התקשורת.

<משה אדרי: 50 יום לא התעסקו בזה.

<משה אדרי: אני יכול להגיד שלפחות בעניין שלנו ניסינו לדחוף כתבות יזומות.

דוד צור: אתה אומר שהבעיה היא בבתי המשפט.

<משה אדרי: לגבי מצלמות א-3.

דוד צור: זה תעדוף של תיקים?

דוד צור: איך תטפלו בזה מולם?

<משה אדרי: יש לנו תאריכים קבועים לעבירות בבתי המשפט.

<משה אדרי: יש לנו 22,000 דוחות שממתינים לתאריך לבית המשפט.

<לאה ורון: ממתי הם ממתינים?

<משה אדרי: זה מצטבר.

<משה אדרי: זה מ-2012 וזה כל הזמן מצטבר.

<משה אדרי: אם ניתן למצלמות לעבוד באופן חופשי אז ברור לנו שזה יהיה עוד ועוד.

<משה אדרי: לצורך העניין, לגבי עבירות תלתן, לא יהיה לנו תאריכים לתעדף.

דוד צור: יש פה נציג ממשרד התחבורה?

דוד צור: נציג ממשרד האוצר?

דוד צור: אולי הרשות יודעת לענות לנו על זה?

דוד צור: משרד המשפטים צריך לתת את המענה.

<משה אדרי: זה על סדר היום.

<משה אדרי: אנחנו בעניין הזה יחד עם הנהלת בתי המשפט, יחד עם משרד המשפטים ויחד עם האוצר.

<משה אדרי: בשבוע הבא יש לנו דיון בעניין התייעלות מול בתי המשפט.

<משה אדרי: אנחנו לא יכולים לצמצם את עצמנו בעבירות ובסוף נגיע עם 4 עבירות לבית המשפט וההרתעה תרד בצורה משמעותית.

<משה אדרי: יש לנו רעיונות איך לעשות את זה.

דוד צור: אולי לצמצם את ברירות הקנס?

<משה אדרי: יש לנו עוד מדרגת קנס.

<משה אדרי: לכן אני אומר שחלק מהפתרון הוא בתיקון תקנה 112.

<משה אדרי: זה דבר שצריך לתת עליו דגש.

<משה אדרי: שם יש חלק מהפתרונות כדי לצמצם את הדבר הזה.

<מרדכי פדר: יש יוזמה יחד עם משטרת התנועה לשים מצלמות בניידות וכן בתוך רכבים אזרחיים.

<מרדכי פדר: אנחנו רואים שכשמראים לנהג את הווידאו של העבירה, הוא כבר לא מגיע לבית המשפט.

<מרדכי פדר: זה נותן אפשרות להוריד את העומס באופן משמעותי.

<משה אדרי: אני אדבר על זה.

<משה אדרי: יחד עם הרשות קיבלנו תקציב.

<משה אדרי: אנחנו נכנסים לזה ונעמיק בזה, מה שנקרא טיוב הראיות בעבירות התנועה.

<משה אדרי: כשלא מדברים על תאונות הדרכים ועל תאונות הדרכים זה משפיע.

<משה אדרי: אנחנו כל הזמן מייצרים בז תקשורתי.

<משה אדרי: אנשים רואים את זה ומודעים לזה.

<משה אדרי: דיברתי כבר על הנושא של בית המשפט.

<משה אדרי: הממוצע של דוח בבית משפט הוא 227 יום.

<משה אדרי: זה הממוצע.

<משה אדרי: יש תיקים שאנחנו נותנים לו תעדוף.

<משה אדרי: מה הפעולות שעשינו אל מול מה שראיתם?

<משה אדרי: אנחנו נכנסים לאכיפה מוגברת מאוד, כולל כניסה והכפלת הכוח.

<משה אדרי: כרגע אנחנו פועלים עם הרשות בנושא של חודש אוקטובר שבו ניכנס בצורה מהותית לאכיפה בדגש על הולכי רגל, עד סוף 2015.

<משה אדרי: זה יפגע באמון הציבור במשטרה.

<משה אדרי: אתם יודעים שהדברים האלה יצולמו.

<משה אדרי: אנחנו מודעים לעניין, אנחנו שמים את זה בפני המנכ"ל.

<משה אדרי: לקחת אזרחים או ילדים שלא עוברים במעבר חצייה ושוטר תופס אותם ונותן להם דוח, ישר כל האזרחים מצלמים ומעלים לפייסבוק.

<משה אדרי: אנחנו יודעים את המשמעות ולוקחים את הסיכון.

<משה אדרי: אנחנו מטפלים בזה.

<משה אדרי: אנחנו ניכנס בעיקר לבין-עירוני ובצמתים הבעייתיים בעירוני.

<משה אדרי: מיפוי וטיפול בתשתיות.

<משה אדרי: אנחנו רוצים לטפל במעברי החצייה יחד עם משרד התחבורה.

<משה אדרי: אנחנו רוצים שתהיה בניית תשתית, גדר לפני, גדר אחרי, רמזור מצפצף, כל מיני רעיונות שיש לנו.

<משה אדרי: ננסה לקדם את זה ולתת לזה מענה.

<משה אדרי: אי-אפשר לתת לאזרח שירגיש שמעבר חצייה הוא דבר בטוח.

<משה אדרי: חיי33333333בים לתת לו התראה.

<משה אדרי: הוא מדבר בטלפון ורץ לתוך המעבר.

<משה אדרי: זמן התגובה של הרכב הוא איטי ואז אנחנו מקבלים תאונות קשות.

<משה אדרי: חיזוק והעלאת מספר המתנדבים בתחום העירוני.

<משה אדרי: אנחנו נשלים את 100 הניידות במימון הרשות.

<משה אדרי: זה פרויקט לאומי.

<משה אדרי: אני אומר את זה פה שחור על גבי לבן: יישר כוח לרשות.

<משה אדרי: אם זה לא היה, זה לא היה.

<משה אדרי: זה פרויקט לאומי.

<משה אדרי: אנחנו נכנסים לפרויקט לאומי נוסף, שהוא גם במימון הרשות, זה נקרא "סטודנטים בתנועה".

<משה אדרי: אנחנו נכנסים לזה ב-2014-2015.

<משה אדרי: גם פה העלויות מאוד גבוהות.

<משה אדרי: אנחנו נכניס סטודנטים.

<משה אדרי: הם יקבלו ניידות, הם יקבלו נוכחות, שירות ובולטות בצירים הבין עירוניים.

<משה אדרי: אנחנו נאזן את זה בין עירוני לבין-עירוני.

<משה אדרי: זה לא משהו קל.

<משה אדרי: אם זה לא היה במימון הרשות, זה לא היה.

<משה אדרי: אני מזכיר שירדנו ב-162 שוטרי אכיפה משנת 2010.

<משה אדרי: אם נעשה את זה, אז זה עוד 100 ניידות ועוד 300 סטודנטים.

<משה אדרי: אני אומר לרשות יישר כוח על הכניסה לתהליך הזה.

<משה אדרי: יש צורך בטיפול משולב ולא רק באכיפה מול המגזר הערבי.

<משה אדרי: חייבים הסברה וחינוך.

<משה אדרי: הצלחנו להשיג ממקורותינו הדלים זה משט"ים, מש"ק מתנדבים.

<משה אדרי: הם מקבלים ניידות מהרשות ונותנים אכיפה.

<משה אדרי: אנחנו רוצים שיבואו מתנדבים מתוך המגזר, שתהיה נוכחות ובולטות.

<משה אדרי: בעיקר הנושא של התקני ריסון.

<משה אדרי: שיסעו קצת באיזה שלטון חוק.

<משה אדרי: זה משהו שאתם רואים את ההשפעה שלו.

<משה אדרי: אנחנו נעשה את זה.

<משה אדרי: אנחנו פותחים 15 מש"קים ב-2015.

<משה אדרי: זה לא מעט, לנו זה עולה הרבה.

<משה אדרי: כמובן הגברת המודעות לבטיחות.

<משה אדרי: זה לא רק אנחנו, חייבים עם כולם לשנס מותניים ולהיכנס לזה.

<משה אדרי: לגבי מצלמות א-3.

<משה אדרי: אנחנו נגביר, נפרוס ואנחנו נעשה את הכול לתת לזה תעדוף.

<משה אדרי: אני אשמח אם הוועדה תעזור לנו.

דוד צור: במה הוועדה יכולה לעזור?

<משה אדרי: בפיתוח של התשתיות ובסיוע בתשתיות.

<משה אדרי: לגבי הגברת המודעות התקשורתית.

<משה אדרי: אנחנו בוחנים את ההתייעלות.

<משה אדרי: זה אומר שאנחנו מכירים את הבעיות, את הפערים שלנו ואנחנו רוצים לתת להם מענה.

<משה אדרי: כתבנו מה אנחנו מסוגלים לעשות ממקורותינו ומיכולתנו ומה ההמלצות ברמה הלאומית.

<משה אדרי: אנחנו רואים שאכיפה מוגברת זה עלינו, בדגש על הולכי רגל ואנחנו נעשה את זה.

<משה אדרי: אנחנו התחייבנו ואנחנו ניתן למרות שאני מודע לביקורת הציבורית שאנחנו נחטוף.

<משה אדרי: בסוף אנחנו מצילים חיים.

<משה אדרי: עדיף לי שנקבל ביקורת תקשורתית אבל בסופו של דבר נבוא עם פחות הרוגים השנה.

<משה אדרי: אני חושב שאם נצליח לעשות את זה, אז בסוף נבורך.

<משה אדרי: הגדלת היכולת באמצעות הפרויקטים הלאומיים עם הרשות, גם סטודנטים וגם מתנדבים.

<משה אדרי: אם זה יהיה, זה ייתן לנו ב-2015 בסיס טוב להתחיל איתו איזו דרך נוספת של אכיפה, השלמה ויישום של א-3.

<משה אדרי: גם פה אנחנו נכנסים לטיוב תהליכי האכיפה.

<משה אדרי: הזכירו כאן מצלמות בניידות.

<משה אדרי: נכון לעכשיו, כל העבירות שלא מגיעות לבית המשפט, האנשים שילמו את הדוחות.

<משה אדרי: זה אומר שנהג ישראל רואה את הסרטון של העבירה שלו אומר: סליחה, טעיתי, במקום להתווכח איתנו.

<משה אדרי: כל עבירה שצולמה והגיעה לבית המשפט הסתיימה בדיון הראשון.

<משה אדרי: לא היו דיוני הוכחות, לא היה המשך.

<משה אדרי: אני יכול להגיד שאחד לא ביקש מהשופט להקרין את העבירה כי הוא פחד שהשופט יראה את העבירה שלו.

<משה אדרי: בעניין הזה יש הצלחה טובה ואנחנו נכניס את זה לכל הניידות שלנו, בסיוע ובמימון של הרשות.

<משה אדרי: זה דבר שעוזר לנו.

<משה אדרי: יהיה רישום דוחות ממוחשב.

<משה אדרי: לצערי היום יש היום 20% דוחות שלבסוף אין להם תוצאה.

<משה אדרי: ככל שנטייב את רישום הדוחות שלנו זה יעזור.

<משה אדרי: אנחנו חוזרים בחלק מהדברים למשקיפי תנועה שיעזרו לנו.

<משה אדרי: ההמלצות שלנו ברמה הלאומית, שקצת גדולות מהיכולות שלנו - - -

דוד צור: מי שרוצה לדבר שיירשם אצל מנהלת הוועדה.

<משה אדרי: ברמה הלאומית זה קצת קשה, אבל אם נצליח לקדם את ההתייעלות מול בתי המשפט ותיקון תקנה 112, שנמצאת בוועדת הכלכלה, זה יעשה לנו טוב.

<משה אדרי: אדוני היושב ראש, זה משהו מהותי שלצערי הוא מתמשך לאורך זמן.

<משה אדרי: יש שם הרבה פתרונות, כולל מתחם הענישה, כולל הנושא של תשלום דוחות שיש איתו בעיות.

<משה אדרי: יש את הנושא של הפיקדון, קודם תשלם ואחרי זה תערער.

<משה אדרי: יש עוד כל מיני דברים שכולם מכירים ואני לא אכנס אליהם.

<משה אדרי: קידום וסיום שלב ב' של א-3.

<משה אדרי: אחרי שנסיים את השלב הראשון זה כבר ייכנס לעבודת המטה בשלב השני.

<משה אדרי: הגברת המודעות הציבורית, התקשורת והעמקת המחקר היישומי.

<משה אדרי: כמו שאתם רואים, אנחנו מנתחים נתונים.

<משה אדרי: אין לנו מחקר אקדמי מלא.

<משה אדרי: אנחנו מנסים לשתף.

<משה אדרי: אני יודע שהרשות נכנסת למחקר מעמיק יותר.

<משה אדרי: מישהו צריך להגיד לנו, ולא אנחנו, איפה כדאי להשקיע את האנרגיות שלנו.

<משה אדרי: מניתוח הנתונים אנחנו מבינים את העניין הזה.

<משה אדרי: יש גם את העניין של תעדוף בשיפור התשתיות במוקדי סיכון.

<משה אדרי: צריך לעשות את זה מהר יותר.

<משה אדרי: ההרוגים לא סובלים דיחוי.

<משה אדרי: במקום שאין גדר הפרדה ויצאנו איתו לדרך, צריך לתת לו תעדוף.

<משה אדרי: לצורך העניין, כביש 554 בין כפר-סבא לטירה, הכביש הזה גובה הרוגים.

דוד צור: זה יהיה בדיון הבא.

<משה אדרי: אני אומר שצריך לתת לזה תעדוף ולראות איך עושים.

<משה אדרי: אנחנו יודעים שמשרד התחבורה נותן לזה את המענה וגם נתיבי ישראל אבל זה משהו שלוקח זמן ובאשר לאכיפה, אנחנו לא יכולים להיות בכל המקומות.

<משה אדרי: תודה רבה.

דוד צור: תודה רבה לראש אגף התנועה על הסקירה הארוכה והממצה.

דוד צור: אני רוצה לשמו ע את הרשות ואת המנכ"ל מרדכי.

דוד צור: לאחר מכן ארצה את ההתייחסות של נציגת משרד הפנים לעניין הקשיים בהצבת מצלמות המהירות.

דוד צור: האם נדרשת פה התערבות שלנו או בוועדת הפנים כדי למשוך את הסמכות הזאת מהרמה המקומית?

דוד צור: אולי ניתן לפשט הליכים?

דוד צור: אחרי זה נשמע הערות של הציבור הרחב.

דוד צור: מרדכי, בבקשה.

<מרדכי בהירי-דואני: צהריים טובים לכולם.

דוד צור: ראיתי את המצגת ויש שם דברים חופפים.

<מרדכי בהירי-דואני: אני אכן מביט בנתונים ורואה מה קורה בתקופה האחרונה.

<מרדכי בהירי-דואני: כמו שצ'יקו אמר, יש היפוך במגמה בארבעת החודשים האחרונים.

<מרדכי בהירי-דואני: אם כבר דיברנו על מגמות אז הגרף הוא בכיוון עלייה וזה מצב שהוא לא מספיק טוב בכלל.

<מרדכי בהירי-דואני: למעשה, אני מפלח את תאונות הדרכים לפי סוג הנפגע ואנחנו רואים שהולכי הרגל זאת בעיה קריטית.

<מרדכי בהירי-דואני: יש 49% של עלייה.

<מרדכי בהירי-דואני: זה מספר שאי-אפשר להשלים איתו.

<מרדכי בהירי-דואני: אם אני חודר ועושה זום אין לנתונים ועושה חלוקה בין קטלניות ובין סך כל התאונות, אנחנו רואים שב-59% מהתאונות הקטלניות בנושא הולכי הרגל נגרמו בגלל עבירות נהג ו-75% מהתאונות נגרמו בגלל עבירות נהג בסך הכול.

<מרדכי בהירי-דואני: כלומר, אני יוצא מתוך הנחה שהולך הרגל אשם בדבר אחד, שהוא היה על הכביש ולא מעבר לזה.

<מרדכי בהירי-דואני: ואז אני אומר שאני רוצה להגיע לנושאים העמוקים יותר.

<מרדכי בהירי-דואני: אנחנו רואים שבישראל 30% - 35% מכלל ההרוגים הם הולכי רגל וזאת לעומת 20% בממוצע.

<מרדכי בהירי-דואני: זאת אומרת שאנחנו נמצאים מעל הממוצע ואנחנו רוצים להיות בין 5 המדינות הבטוחות בעולם.

<מרדכי בהירי-דואני: זיהינו מה האוכלוסיות הפגיעות.

<מרדכי בהירי-דואני: יש ילדים ותינוקות במגזר הערבי, קשישים בעיקר במגזר היהודי.

<מרדכי בהירי-דואני: רבותיי, הנושא של שולי הדרך זאת תופעה מדהימה.

<מרדכי בהירי-דואני: אנחנו מאמינים שאפשר להוריד את כמות ההרוגים בצורה דרסטית ואני רוצה להגיע לפרקטיקה של הדברים.

<מרדכי בהירי-דואני: יש 75 ניידות שהרשות הלאומית מממנת למשטרת התנועה ועוד 25 ניידות בתוך הרשויות המקומיות.

<מרדכי בהירי-דואני: ביקשנו מהמשטרה שנושא האכיפה בתוך הרשויות, בסביבת מעברי חצייה ובסביבת מקומות הומי אדם, תוגבר.

<מרדכי בהירי-דואני: אני חוזר, 61% מהנהגים לא נותנים זכות קדימה.

<מרדכי בהירי-דואני: אנחנו גם תומכים מאוד בסיפור של הוספת סמכויות נרחבות לפקחי העירייה.

<מרדכי בהירי-דואני: יש עכשיו מהלך של להוסיף סמכויות לפקחי עירייה ואנחנו תומכים בו.

<מרדכי בהירי-דואני: אנחנו מניחים שזה ישפיע בצורה מאוד מהירה על נושא אכיפה.

<משה אדרי: אני רוצה להגיד שזאת אכיפה בנת"צים ובחניות.

<מרדכי בהירי-דואני: שזה יהיה גם עבירות תנועה.

<מרדכי בהירי-דואני: הנתונים מראים מצב מסוים וצריך לעשות פעולה כירורגית מהירה ולא פעולה שתיקח הרבה מאוד זמן.

<מרדכי בהירי-דואני: כמו שנאמר כאן, כל יום שעובר אנחנו גובים חיים והמטרה לצמצם את זה.

דוד צור: ההמלצה שלכם היא כן להרחיב סמכויות?

<מרדכי בהירי-דואני: בטח.

דוד צור: מה למשל?

<מרדכי בהירי-דואני: כשאתה רואה פקח עם סמכויות, העבירות הולכות וקטנות, בין אם זה עבירות של אלימות או בין אם זה עבירות בכביש ולא משנה אם זה פקח או שוטר.

<מרדכי בהירי-דואני: אם רואים, אז עושים פחות.

<משה אדרי: יש עם זה בעיות משפטיות.

<משה אדרי: לבוא לבית המשפט, לעכב סמכויות, זה בעייתי.

<מרדכי בהירי-דואני: זאת עמדת הרשות בנושאים האלה ואנחנו מאמינים שהיא תוריד את כמות הנפגעים.

דוד צור: מכיוון שבכובע השני שלי אני גם בוועדת הפנים, אני יכול לומר לך שהדיונים שמתקיימים בנושא של ביזור סמכויות אכיפה לגורמים אזרחיים הוא נושא טעון מאוד .

דוד צור: מדובר במאבטחים במוסדות חינוך, בבתי חולים.

דוד צור: זאת סוגיה משפטית, כמו שאמר ראש האגף.

דוד צור: יש את השיטור המשולב העירוני אבל יש את הבלמים שצריך לעשות.

דוד צור: לשוטר לוקח כמעט שנה להביא אותו למצב שהוא מקצועי ועוסק באכיפה.

דוד צור: אתה לא רוצה להעניק את זה לכל אחד.

דוד צור: לצערי היום הפרטנו את נושא האכיפה באופן לפעמים מטריד ובהשקפת העולם האזרח לא רוצה למצוא עצמו במצב שההוצל"פ של רשות השידור שבאה לגבות 300 שקלים חוב מאיזה קשיש, שאפילו לא מבין את ההתראות שמגיעות אליו, יש לו גם סמכות לתת לו סטירה ולקחת לו את הטלוויזיה.

דוד צור: אלה סמכויות שניתנו בחוק.

דוד צור: אנחנו לא רוצים להגיע לנקודה הזאת.

דוד צור: שוטר, לעומת זאת, אתה עדיין סומך על שיקול דעתו.

דוד צור: יש גם שוטרים ששיקול הדעת שלהם גם מופר לעיתים אבל זה בשוליים.

דוד צור: לכן אני חושב שצריך לנהוג במשורה בעניין הזה של הפרטת הסמכויות.

<מרדכי בהירי-דואני: נכון.

<מרדכי בהירי-דואני: אני מסכים עם מה שאתה אומר, שצריך לעשות במשורה ובשיקול דעת, אבל עדיין אני חושב שפקח עירוני גם עובר תהליך הכשרה ויש מידת אמון לא קטנה בפקחים עירוניים.

<מרדכי בהירי-דואני: ראה בפקחים בוועדות מקומיות לתכנון ובנייה שלמעשה עושים פיקוח.

<מרדכי בהירי-דואני: הם לא שוטרים ויש להם סמכויות נרחבות.

<מרדכי בהירי-דואני: ההערה נכונה אבל צריך לא ליפול בטכני.

<קריאה: תאמין לי, העיריות מאוזנות תקציבים בגלל הפקחים האלה.

<קריאה: אני לא יודע על מה אתה מדבר.

<מרדכי בהירי-דואני: אני רוצה להגיע לנושא החינוך.

<מרדכי בהירי-דואני: אנחנו נקדיש שעות ותכניות נוספות על-מנת להסביר לילדים איך חוצים את הכביש ומודעות לאשליית הביטחון שלהם, כפי שנאמר פה.

<מרדכי בהירי-דואני: בנוסף, יש לנו תכניות הסברה ברשויות המקומיות שמבצעים מנהלי בטיחות אזוריים יחד עם מנהלי המטות.

<מרדכי בהירי-דואני: אנחנו ניתן עליהם דגש לאוכלוסיות שדיברנו עליהן, דהיינו, קשישים וילדים.

<מרדכי בהירי-דואני: יותר מזה, אנחנו נמשיך את המהלך שמתבצע במגזר הערבי לצורך פעילות למניעת תאונות חצר.

<מרדכי בהירי-דואני: יש לנו משהו שמפותח בימים אליה.

<מרדכי בהירי-דואני: אחד ממנהלי הבטיחות שלנו סיפר לי שיש לו רעיון.

<מרדכי בהירי-דואני: הוא שם כיסא אצלם בכניסה לחנייה.

<מרדכי בהירי-דואני: כשהנהג רואה את הכיסא, הוא תמיד יורד מהאוטו להזיז את הכיסא ואז הוא רואה מי בחצר.

<מרדכי בהירי-דואני: אנחנו מפתחים סוג של קונוס גדול, אמצעי טכני כדי לראות אם זה יעבוד.

<מרדכי בהירי-דואני: אנחנו נעשה את זה בכמה מקומות.

<מרדכי בהירי-דואני: יהיה אמצעי שמפריע כניסה לחניית חצר והנהג ייצא החוצה מהאוטו.

<מרדכי בהירי-דואני: אם זה יעבוד ונראה מחקר שיראה שזה עובד אנחנו נרוץ עם זה קדימה.

<מרדכי בהירי-דואני: אנחנו ממשיכים לטפל בכשלי הבטיחות בתוך המגזר העירוני וגם כמובן במגזר הבין-עירוני.

<מרדכי בהירי-דואני: אנחנו עולים עם מסרי הסברה מיידים בכל הנושא של מעבר במעברי חצייה וזאת בשני היבטים: גם לנהגים וגם להולכי רגל.

<מרדכי בהירי-דואני: הנתונים מראים שהרבה פעמים הולך הרגל נפגע שלא באשמתו וזה נתון שצריך לזכור אותו.

דוד צור: לא בטוח שהאמירה הפסקנית שלך שאין תרומה להולכי הרגל בזה שהם נפגעים היא נכונה.

<מרדכי בהירי-דואני: יש 61%.

דוד צור: 61% של אי מתן זכות קדימה.

<מרדכי בהירי-דואני: אני חוזר על הנתונים.

<מרדכי בהירי-דואני: מסך תאונות הדרכים, הקלות עד הקשות, 75% הם בגין עבירות של נהג.

<מרדכי בהירי-דואני: כלומר, הנהג הוא הגורם הפוגע.

דוד צור: ומה זה 34% בתאונות הקטלניות?

<מרדכי בהירי-דואני: בקטלניות יש 34% טעויות של הולך הרגל ו-59% עבירות הנהג.

<מרדכי בהירי-דואני: אבל אם אני מסתכל על סך כל תאונות הדרכים, 75% זה אשמת נהגים.

<מרדכי בהירי-דואני: אני אומר את זה כי אני ממקד את מסרי ההסברה לא רק להולכי הרגל אלא גם לנהגים כי פה משמעות.

<מרדכי בהירי-דואני: אני מטפל באוכלוסיות של הקשישים ושל הילדים במגזר הערבי וזה נתון שצריך להתייחס אליו.

דוד צור: איך אתה מגדיר?

דוד צור: אדם שירד למעבר חצייה ונדרס על מעבר החצייה.

דוד צור: אתה מגדיר את זה כפעולה - - -

<מרדכי בהירי-דואני: לא, הנתונים מגיעים מהמשטרה.

דוד צור: אז ההגדרה היא שזה באשמת הנהג?

<מרדכי בהירי-דואני: זה בחקירה.

<מרדכי בהירי-דואני: בסופו של דבר אנחנו צריכים להוכיח.

<מרדכי בהירי-דואני: בכל מקרה זה כתב אישום מול שניהם.

<מרדכי בהירי-דואני: לפעמים אנחנו לא יכולים להגיד מי מהם אשם.

דוד צור: יש הבדל בין אשמה.

<מרדכי בהירי-דואני: אני מדבר על עבירה.

<מרדכי בהירי-דואני: אשמה זה בכתב אישום.

דוד צור: בהסברה יותר חשוב לחשוב איך למנוע ולא מי אשם.

דוד צור: יש הבדל בין הולך רגל שיורד למעבר חציה ונדרס במעבר חציה ואז מי שאשם זה הנהג.

דוד צור: אבל הציפייה מהולך הרגל שאמנם יהיה זכאי אבל ימות.

דוד צור: הצפייה היא שהוא יחיה ויסתכל מספר פעמים לפני שהוא יורד למעבר החצייה.

דוד צור: זה דבר בסיסי שאנחנו אומרים לילדים שלנו ואנחנו מצפים.

דוד צור: לכן השאלה מי אשם בעניין הזה היא פחות חשובה.

דוד צור: תמיד צריך להטיל את האחריות ולא את האשמה.

דוד צור: להטיל את האחריות על הולך הרגל כדי שישמור על חייו.

דוד צור: זה שהנהג אשם ויכניסו אותו לכלא זה בסדר, אבל בסוף זה לא עוזר הרבה לצמצום התאונות.

<מרדכי בהירי-דואני: לכן מסרי ההסברה מגיעים לשני סוגי אוכלוסייה, גם להולכי רגל וגם לנהגים, בגלל הנושאים האלה.

דוד צור: המסרים שלכם מצוינים בעניין הזה של הזכוכית.

דוד צור: הסרטון הזה מצוין.

דוד צור: מה זה משנה אם הנהג אשם או לא אשם, קודם כל תשמור על עצמך.

<מרדכי בהירי-דואני: לכן המסרים שעולים עכשיו הם חד משמעיים.

<לאה ורון: יש מקרים בלי סוף שהולכי רגל עוברים על מעבר החצייה והנהג עובר על מעבר החצייה.

<מרדכי בהירי-דואני: גם טעות לא צריכה להיגמר באסון.

<פרדי הרשקוביץ: אני סגן ניצב בדימוס והייתי ראש מדור בוחנים במשטרה והיום בוחן התאונות הראשי של אגד.

<פרדי הרשקוביץ: אני מברך על כל מה שנאמר כאן לגבי הולכי הרגל ועל המגמה של המשטרה להתחיל לטפל בעניין הזה, אבל יש לי השגות לגבי הנתונים שהוצגו כאן בעניין האשמה ואני מתחבר למה שאתה אומר.

<פרדי הרשקוביץ: נאמר כאן שהאשמה בתאונה באה מתוך המשטרה.

<פרדי הרשקוביץ: ניצב אדרי אמר בחצי פה שזה בתהליך של חקירה.

<פרדי הרשקוביץ: בסך הכול ממה שאני יודע, הבוחן הוא זה שחוקר את התאונה והוא קובע אם הולך הרגל אשם.

<פרדי הרשקוביץ: אחר-כך הסטטיסטיקה מקבלת את הנתונים האלה והתיק הולך לבית המשפט.

<פרדי הרשקוביץ: אני לא בטוח שאם הנהגים נמצאים זכאים בבית המשפט, האם זה נגרע מהמספרים.

<פרדי הרשקוביץ: אני שומע שלא.

<פרדי הרשקוביץ: אני רוצה להציג את הבעייתיות בעניין הזה.

<פרדי הרשקוביץ: אשמח אחר-כך גם להיות שותף בצוות חשיבה.

<פרדי הרשקוביץ: לדעתי זה פשטני מידי להציג את הולכי הרגל כפי שהוצגו כאן.

<פרדי הרשקוביץ: יש לשאול האם הולך הרגל חצה במעבר חצייה או לא?

<פרדי הרשקוביץ: האם חצה במעבר חציה מרומזר או לא מרומזר?

<פרדי הרשקוביץ: האם הולך הרגל התפרץ לכביש?

<פרדי הרשקוביץ: אני חוקר תאונות דרכים כבר 40 שנה ואני יודע איך עושים את זה.

<פרדי הרשקוביץ: הבוחנים צריכים לדעת האם חישובית הנהג כשל במניעת התאונה.

<פרדי הרשקוביץ: היו לא מעט מקרים שהולך רגל התפרץ לכביש.

<פרדי הרשקוביץ: מובן שהנהג צריך להימנע מלדרוס אותו ולמנוע את התאונה.

<פרדי הרשקוביץ: חישובית, הנהג כשל מלמנוע את התאונה.

<פרדי הרשקוביץ: איך הדבר הזה יופיע בסטטיסטיקה?

<פרדי הרשקוביץ: אם הולך הרגל התפרץ לכביש והנהג כשל חישובית במניעת התאונה, או בסופו של דבר מי הגורם העיקרי.

<פרדי הרשקוביץ: צריך לשנות את הדיסקט לא רק בתחום חקירת תאונות הדרכים.

<פרדי הרשקוביץ: עכשיו אני בתחום הסנגוריה.

<פרדי הרשקוביץ: אני נתקל לא במקרה אחד שבו בוחנים, בניגוד להנחיות המשטרה, אומרים שתאונה במעבר חצייה זאת אקסיומה שזאת אשמה של הנהג.

<פרדי הרשקוביץ: אפילו לא עושים חישובים.

<פרדי הרשקוביץ: היו לא פעם ביקורות של בתי המשפט על-כך ואני יודע שעשו הנחיות.

<פרדי הרשקוביץ: חבל שאין פה נציג ממשרד המשפטים.

<פרדי הרשקוביץ: בתי המשפט מתייחסים לעניין הזה כאקסיומה.

<פרדי הרשקוביץ: אם הולך רגל חצה במעבר חציה אז הנהג אשם.

<פרדי הרשקוביץ: אני אביא שתי דוגמאות.

<פרדי הרשקוביץ: תאונת דרכים שבה הוכח בבית המשפט שהנהג נסע 16.5 קמ"ש ולא היה בידו למנוע את התאונה באופן חישובי.

<פרדי הרשקוביץ: ב-15.5 קמ"ש כן היה יכול למנוע את התאונה.

<פרדי הרשקוביץ: מה קורה כאן?

<פרדי הרשקוביץ: מי אשם?

<פרדי הרשקוביץ: הולך הרגל שהתפרץ לכביש או הנהג שלא נסע ב-15.5 קמ"ש.

<פרדי הרשקוביץ: צריך חשיבה מעבר לנתונים הסטטיסטיים.

דוד צור: אני מסכים.

דוד צור: משכת אותנו לתוך רזולוציה שאני בפירוש לא רוצה להיכנס אליה.

דוד צור: אני אומר שיש גורמי אכיפה שיודעים לעשות את זה.

דוד צור: לנו היה חשוב להעביר מסר בעניין הרציונל של ההסברה אבל לא בחיפוש אחרי האשמים, את זה יעשה בית המשפט.

דוד צור: בית המשפט יביא אנשים מומחים כמוך שיגיד האם הוא יכול היה למנוע.

דוד צור: אני מדבר כרגע מהמקום הכי פשוט, מהאחריות שתמיד תישאר על הולך הרגל לשמור על חייו.

<פרדי הרשקוביץ: לדעתי, ניתן דגש יתר לנהגים ופחות להולכי הרגל.

דוד צור: זה מה שאמרתי.

דוד צור: אני רוצה שמרדכי ישלים.

דוד צור: אולי תאמר לנו מילה לגבי התקציב?

דוד צור: מה הצפי שלכם?

<מרדכי בהירי-דואני: אנחנו מדברים על תקציב שמדבר על 400 מיליון שקלים לשנה הבאה.

דוד צור: זה אחרי ההנחיה לקיצוץ הרוחבי.

<מרדכי בהירי-דואני: לא, זה עוד הרבה לפני.

<מרדכי בהירי-דואני: אני עוד לא יודע בוודאות מה יהיה בשנה הבאה.

<מרדכי בהירי-דואני: אין לי מידע כמה ירד.

<מרדכי בהירי-דואני: יש שמועות.

דוד צור: סביר להניח שירד ב-5%.

<מרדכי בהירי-דואני: לפני הקיצוץ הרוחבי, התקציב של הרשות, תשתיות ופיתוח יחד, זה בערך 270 מיליון שקלים.

<מרדכי בהירי-דואני: הרשות מבינה שאם לא תהיה תוספת תקציבית משמעותית, אי-אפשר יהיה להניע הרבה מאוד פרויקטים שיתמכו בירידה יותר חזקה של מספר ההרוגים בתאונות.

<מרדכי בהירי-דואני: הרבה יותר קשה לרדת מ-300 ל-250, מאשר לרדת מ-500 ל-450.

דוד צור: בהינתן שיהיה קיצוץ רוחבי לכולם, סביר להניח שבמקרה הטוב לא יורידו לכם.

דוד צור: בטח לא יעלו לכם.

דוד צור: לכן אני חושב שהיערכות מוקדמת בתעדוף פנימי של הקצאת המשאבים, תהיה דבר ריאלי.

דוד צור: אפשר לדבר אוטופית, אבל לא יהיה מצב שבשנה שבה עושים קיצוץ רוחבי בכל המשרדים – אם שר התחבורה יהיה סופר נדיב הוא יגיד לכם שבכם הוא לא נוגע, שזה מצב מצוין.

<מיכה בר-מאיר: אני מהמרכז לטכנולוגיות חכמות בתחבורה.

<מיכה בר-מאיר: אחד הדברים שבאיזה מקום ייתרו, זאת האחריות של הרשות המוניציפאלית בנושא של מעברי החצייה.

<מיכה בר-מאיר: גם אם מעבר החצייה מסומן כפי שצריך, יש תמרור ואפילו יש פנס מעל, הרשות אפשרה לשים איזה שלט חוצות לפני זה או בקרבת מקום והוא מאיר הרבה יותר חזק והופך את השטח של מעבר החצייה למוצלל.

<מיכה בר-מאיר: זאת אומרת, הדמות שעוברת עליו נראית פחות בעיניי הנהג שבשעת חשיכה או בשעת דמדומים כבר מסונוור מהשלט הזה.

<מיכה בר-מאיר: שלא לדבר על מעברי חצייה שלא מסומנים כמו שצריך או שהתמרורים שלהם כבר לא נראים.

<מיכה בר-מאיר: בדרך-כלל הרשות לא נותנת על זה את הדין.

<מיכה בר-מאיר: רק תבהיר שמדובר ברשות המקומית ולא הרשות הלאומית.

<מיכה בר-מאיר: אני מדבר על הרשות המקומית, הרשות המוניציפאלית.

דוד צור: עד כמה זאת תופעה?

<מיכה בר-מאיר: אני בדקתי את הדבר הזה כמעט בכל הגליל המערבי והגליל העליון.

<מיכה בר-מאיר: שני מקומות עיקריים היו בנהריה.

דוד צור: לדעתי זה יותר רלוונטי לדיון הבא.

דוד צור: בוא נשאיר את הנושא של נקודות התורפה בכבישים האדומים לדיון הבא.

דוד צור: מייד אחרי הדיון הזה אנחנו עושים דיון בנושא של כבישים אדומים, נקודות תורמה ואז שווה לדבר על זה.

דוד צור: אני רוצה להתייחס את ההתייחסות של משרד הפנים לסוגיה שעלתה כאן.

<רחלי דיאס: מצלמות מהירות מוגדרות כמתקן דרך.

<רחלי דיאס: מתקן דרך בחוק התכנון והבנייה לא מצריך אישור או היתר של הוועדה המקומית.

<רחלי דיאס: המדינה צריכה למעשה, להודיע לוועדה המקומית 15 ימים מראש, שהיא מתקינה את המצלמה.

<רחלי דיאס: היא לא צריכה לבקש אישור, היא מודיעה.

<רחלי דיאס: רצוי שדברים כאלה ייעשו בשיתוף פעולה בין הרשות המקומית למשטרה.

<רחלי דיאס: אנחנו לא מכירים איזו בעיה כללית.

<רחלי דיאס: אם תיתנו לי דוגמאות פרטניות נשמח לבדוק אותן ולתת תשובות מתאימות.

<מרדכי בהירי-דואני: תנסו לשים בתל-אביב עמוד אחד בלי אישור של ראש העיר.

דוד צור: אני מכבד את התפקיד שלך אבל חשבתי שתגידי שאת גם היועצת המשפטית.

<לאה ורון: במשרד הפנים למנהל התכנון יש חשיבות גדולה בהרבה מהייעוץ המשפטי.

<רחלי דיאס: לפני שהגעתי לדיון הזה, דיברתי עם הסגנית של היועץ המשפטי וביקשתי ממנה לבדוק את הנושא הזה ספציפית ואלה התשובות שהיא מסרה לי.

דוד צור: אני אגיד לך מה הכי פשוט.

דוד צור: אתה יוצא מפה ואתה מודיע לראש עיריית חיפה, יונה יהב: בעוד 15 אני מציב לך בכניסה.

דוד צור: מה הוא יגיד לך?

דוד צור: חפש אותי?

דוד צור: תנסה את זה.

<רחלי דיאס: צריך לעבוד בשיתוף פעולה.

דוד צור: מה יונה יהב שומע אותי?

דוד צור: אנחנו הולכים להציב לך בעוד 15 יום ליד אצטדיון סמי עופר.

<קריאה: השאלה, אדוני, האם יש איזו סנקציה נגד אותו ראש עיר.

דוד צור: לא צריכה להיות כי אומרת הגברת שהם צריכים לבקש את אישורו.

דוד צור: הוא מודיע לו, הוא לא צריך את אישורו.

דוד צור: הוא לא צריך רישיון או היתר.

דוד צור: בעגה שלנו זה מה שנקרא "שאלות קיטבג".

דוד צור: אם אתה שואל אותו, אז הוא אומר לך לא.

דוד צור: אם אתה לא אמור לשאול אותו, זה משהו אחר.

דוד צור: אתה שולח לו מכתב שבמקומות האלה והאלה יוצבו מצלמות.

<יניב יעקב: המשטרה גם תלויה ברשות מבחינת תשתיות חשמל והרבה דברים אחרים ולכן עם כל הדברים הם צריכים את שיתוף הפעולה שלהם.

דוד צור: אני לא חושב שיש פה איזה צד נגד השני.

דוד צור: יכול להיות שנדרש פה תיאום לוגיסטי.

<לאה ורון: שהמשטרה תעביר רשימה לוועדת המשנה היכן שיש בעיות ברשויות המקומיות.

<לאה ורון: ביחד עם רחל ועם אור ירוק, נשתדל לסייע.

דוד צור: מה שאמרת נשמע כמו סד"ח, אז גם אנחנו יודעים לסד"ח.

דוד צור: אנחנו באים מאותו עולם וגם הרשויות באות לוועדת הכלכלה וגם הן צריכות מאיתנו.

<יניב יעקב: אני רק מברך על ההצעה של מנהלת הוועדה.

דוד צור: כולנו רוצים לפעול לטובת העניין.

<גבי בן הרוש: אדוני היושב ראש, אני רוצה להתייחס לדבריו של צ'יקו.

<גבי בן הרוש: כאחד שעבר כמה ראשי אגפים אני רוצה לומר שצ'יקו הכניס אווירה אחרת.

דוד צור: חשבתי שאתה מסכם את תפקידו ואתה נצמד לשמועות.

<גבי בן הרוש: לפני חצי שנה ידעתי שהוא הולך להיות מפכ"ל, אני יודע מה יהיה מחר?

<גבי בן הרוש: למשטרה יש תזזיות.

<גבי בן הרוש: אני מחזיק בידיי פרוטוקול מדצמבר 2013.

<גבי בן הרוש: בת אל העלתה פה סוגיה לגבי סוגיה ייעודית.

דוד צור: מה זאת אומרת משטרה ייעודית?

<גבי בן הרוש: בכל ההמלצות ובכל הוועדות, אחד הדברים שחסרים לנו ברכב הכבד זה שוטרים מקצועיים, גם באוטובוסים וגם במשאיות.

<גבי בן הרוש: צ'יקו אמרת מספר פעמים שאתה תלוי ברשות בכל מבצע שאתה עושה ובכל תקציב.

<גבי בן הרוש: אני לא יודע למה אין לך תקציב משלך ולמה אתה צריך להיות תלוי ברשות.

<גבי בן הרוש: צריך להיות לך תקציב שנתי וסדרי עדיפויות.

<גבי בן הרוש: למה אני מתכוון?

<גבי בן הרוש: אני יושב עשרות שנים בוועדה ואנחנו מחוקקים תקנות וחוקים ולצערי כלום לא נעשה בשטח.

<גבי בן הרוש: חוץ מזה שהשוטר בודק את רישיון הנהיגה שלי ואת הביטוח, יש גם חוק שירותי הובלה, סעיף 5, רישיון מוביל.

<גבי בן הרוש: אף שוטר לא מודע ולא אוכף את זה.

<גבי בן הרוש: ישנה תקנה 273/ב, תקינות מערכת בלמים למשאית, כל חצי שנה.

<גבי בן הרוש: אף אחד לא אוכף את זה, אף אחד לא מכיר את זה.

<גבי בן הרוש: תקנה 273/ד, הבדיקה נעשית מידי פעם פה ושם על-פי אותה מדבקה.

<גבי בן הרוש: אנחנו מחויבים לזה בתקנות ובחוקים, כל המשאיות הכבדות מ-10 טון.

<גבי בן הרוש: כנ"ל לגבי כיול טכנוגרף.

<גבי בן הרוש: אנחנו נתקלים באכיפה של בקושי 2% בניידות של משרד התחבורה.

<גבי בן הרוש: יושב שם שוטר מתנדב שבשעה 3 אחר-הצהריים הוא כבר רוצה ללכת הבית.

<גבי בן הרוש: סוגרים את העסק והולכים הביתה.

<גבי בן הרוש: זאת אומרת, שאין אכיפה.

<גבי בן הרוש: לצערי, הנהגים מיומנים איך לעקוף.

דוד צור: מה לגבי הניידות של משרד התחבורה שבודקות משקלים וטכנוגרף, בשיתוף עם אגף התנועה.

דוד צור: זה לא קורה?

דוד צור: מכיוון שאנחנו כפסע לפני הדיון הטעון והמדובר כל-כך של קציני הבטיחות, זה לא קורה?

<מאיר אלרם: אני מהרשות הלאומית לבטיחות בדרכים.

<מאיר אלרם: הניידות בודקות את ההיבט הטכני.

<מאיר אלרם: הם בודקים תקינות.

<מאיר אלרם: כמובן שלכל פעילות כזאת מצטרף שוטר שהוא אוכף את ההיבטים שקשורים לנהג.

<לאה ורון: אתה זוכר להגיד כמה משאיות הורדו מהכבישים בתקופה האחרונה?

<מאיר אלרם: אנחנו בודקים משאיות לאורך כל השנה ועושים במיוחד שני מבצעים ממוקדים במהלך השנה תחת הכותרת של מוביל בטוח, שבהם בודקים בערך 3,500 משאיות מעל 10 טון.

<מאיר אלרם: יש לנו 35,000 משאיות מעל 10 טון.

<מאיר אלרם: זאת אומרת, בשני המבצעים האלה אנחנו בודקים 10% שזה אחוז גבוה.

דוד צור: הדוחות שמגיעים מקציני הבטיחות מגיעים לרשות?

דוד צור: למשל, כשרואים שבטכנוגרף רואים שהאיש נסע שעות רבות ועוד כהנה וכהנה פעולות.

<מאיר אלרם: אם בכלל נרשמים דוחות כאלה, הם נשלחים למנהל קצין בטיחות במשרד התחבורה, על-פי פרק י' לתקנות, ששם יש התייחסות לנושא.

<מאיר אלרם: קודם כל צריך לשלוח את זה למנכ"ל החברה.

דוד צור: יש לכם נתון כמה משאיות הורדו מהכביש בגלל דוחות של קציני בטיחות?

<מאיר אלרם: את זה לא.

דוד צור: ושל הניידות?

<מאיר אלרם: של הניידות אנחנו יודעים.

<מאיר אלרם: במשאיות זה אחוז גבוה שהורדו מהכביש בגלל ליקויים.

<משה אדרי: אל תהרגו את תחום המשאיות.

<משה אדרי: אנחנו עומדים בין 8%-10% באי תקינות משאיות.

<משה אדרי: חבר'ה, הם עשו שיפור משמעותי.

<משה אדרי: צריך להגיד את זה פה.

<משה אדרי: אנחנו בודקים אותם עם משרד התחבורה.

<משה אדרי: אנחנו יודעים שהיתה מעורבות של 55% בתאונות חמורות אבל מהבדיקות האחרונות, כולל משקלים, בסך הכול הם עומדים - - -

דוד צור: בכמה הם מעורבים עכשיו?

<גבי בן הרוש: צ'יקו, בוא אני אחד לך.

<גבי בן הרוש: א', אין משקלים ואנחנו לא נשקלים.

<גבי בן הרוש: אנחנו חסומים על-ידי הנמלים, על-ידי מחשוב עד 4% חריגה.

<גבי בן הרוש: גם לזה מצאו פטנט: יוצאים מהנמל למסוף הקרוב, מורידים את המכולה ומעמיסים אותה חזרה.

<גבי בן הרוש: אני לא ראיתי ניידות, אין ניידות ואין תחנות שקילה.

<גבי בן הרוש: בכביש 6 יש שתי תחנות פעמיים בשבוע ולצערי הן לא פועלות ואין אכיפה.

<גבי בן הרוש: אני מכיר את העובדות מהשטח.

<גבי בן הרוש: לגבי מה ששאלת, סך הכול יש 2% אכיפה ובשעה 3 בצהריים הולכים הביתה.

<גבי בן הרוש: אני אספר לך סיפור שקרה בשבוע שעבר לי ולג'קי.

<גבי בן הרוש: יצאנו מישיבה עם קב"ט נמל חיפה וראינו שיירה שהגיעה עם משאיות מתורכיה שעוברות לירדן.

<גבי בן הרוש: עקבנו אחרי המשאיות האלה.

<גבי בן הרוש: התקשרנו לניידת במעבר הירדן.

<גבי בן הרוש: השוטר המתנדב אמר שהוא הולך הביתה.

<גבי בן הרוש: נסעו משאיות בלי מספרי רישוי.

<גבי בן הרוש: יש לי צילום ותיעוד של הכול.

<גבי בן הרוש: השוטר המתנדב אמר שיש הנחייה לא לגעת ברכב זר אם הוא ללא מספר רישוי.

<גבי בן הרוש: ג'קי היה חסר אמצעים וכך מתנהלת ההפקרות בכבישים.

<גבי בן הרוש: אני מפנה שאלה לרשות.

<גבי בן הרוש: 30% מהתאונות הקטלניות ב-2013 זה אוטובוסים ומשאיות.

<גבי בן הרוש: מה עשתה הרשות לטובת העניין הזה?

<גבי בן הרוש: מה עשתה הרשות?

<גבי בן הרוש: אין אכיפה.

<גבי בן הרוש: מה עשתה הרשות בחונכות לנהגים?

<גבי בן הרוש: אפילו שקל לא הושקע.

<גבי בן הרוש: אז מה עושים עם התקציבים האלה?

<גבי בן הרוש: לכן אני שואל, צ'יקו, בשביל מה אתה כפוף לרשות בכלל.

<גבי בן הרוש: למה אתה לא יחידה עצמאית שמקבלת תקציב שנתי עם תכנית עבודה?

<גבי בן הרוש: אפשר להוריד את הקטל בכבישים, חד משמעית.

<מרדכי פדר: אגף התנועה לא כפוף לרשות.

<גבי בן הרוש: אני יודע, אבל לא יכול להיות ש-400 מיליון ו-500 מיליון – אני שומע פה שמשקיעים באיזה כיסא אליהו הנביא, להיכנס או לא להיכנס לחצר.

<גבי בן הרוש: הכתובת היא על הקיר, יש לנו אותה.

<גבי בן הרוש: לסיכום.

<גבי בן הרוש: אני עבדתי על תיקון החוק של אחריות שילוחית.

<גבי בן הרוש: משנת 2000 עד 2005 דנו בה בוועדת הכלכלה.

<גבי בן הרוש: אני לא מכיר אפילו מקרה אחד שבו המשלח נתן את הדין.

<גבי בן הרוש: המשלח זה מנהל החברה ובעל המטען.

<גבי בן הרוש: זאת היתה מטרת החוק.

<גבי בן הרוש: לצערי פה מתחילה ההפקרות.

<גבי בן הרוש: התאונה בנשר מדברת על זה.

<גבי בן הרוש: יעמידו לדין את הנהג, כשבתאונה היו 7 הרוגים ו-15 פצועים, אבל כל השרשרת?

<גבי בן הרוש: למה אף אחד לא נותן את הדין?

<גבי בן הרוש: איך אנחנו נרתיע מחר בבוקר?

<גבי בן הרוש: איך נמנע את התאונה הבאה?

<מרדכי פדר: ראשית, אנחנו רואים שיש סימן אדום בנושא הולכי הרגל.

<מרדכי פדר: לפני יותר משנה, "מתונה" בשיתוף פעולה עם פורום פעולה, הוציאה נייר עמדה עם יותר מ-25 המלצות לשיפור בטיחות הולכי רגל.

<מרדכי פדר: במקרה הטוב, אמרו לנו שזה יעלה הרבה כסף.

<מרדכי פדר: במקרה הרע, אף אחד לא הגיב.

<מרדכי פדר: אני מדבר על משרד התחבורה, על חברי כנסת ועל הרבה אנשים.

<מרדכי פדר: בינתיים יש לנו יותר מ-100 הרוגים.

<מרדכי פדר: מה שאמר מנכ"ל הרשות הוא נכון.

<מרדכי פדר: היום40% מהרוגים הם הולכי רגל, כשבמדינות המתועשות ה-OECD זה כ-10%.

<מרדכי פדר: אנחנו פי ארבע מהמדינות המתועשות מספר הולכי רגל הרוגים.

<מרדכי פדר: יש מה לעשות.

<מרדכי פדר: בשבוע שעבר שמענו ששר התחבורה הקציב 1.5 מיליארד שקלים למרכז תעבורתי בכניסה לירושלים.

<מרדכי פדר: אנחנו חושבים שפחות משליש מזה יכול להוריד את מספר ההרוגים מקרב הולכי הרגל ביותר מ-50%.

<מרדכי פדר: זה עניין של השקעה.

<מרדכי פדר: לאורך כל השנים - - -

דוד צור: אתה מדבר על תשתיות?

<מרדכי פדר: יש דברים שלא עולים כסף בכלל ויש דברים שיש בהם השקעה בתשתיות.

<מרדכי פדר: יש השקעה בחינוך, בעיקר בקרב אוכלוסיות פגיעות.

<מרדכי פדר: יש 25 המלצות.

<מרדכי פדר: אנחנו לא אומרים שיש לנו את הכול, אבל לפחות להתחיל בהשקעה.

<מרדכי פדר: כל השנים אנחנו משקיעים בכבישים, בהורדת מספר ההרוגים על-ידי שיפור הכבישים.

<מרדכי פדר: זה דבר מבורך.

<מרדכי פדר: אבל לא היתה השקעה ולא היה מיקוד בנושא של הולכי רגל.

<מרדכי פדר: מי שמתפרץ לכביש אומר לעצמו שאין לו מחויבות.

<מרדכי פדר: הרשויות לא עושות לי כלום, אני לא אעשה כלום.

<מרדכי פדר: יש פה יחסי גומלין שגורמים לדבר הזה.

<מרדכי פדר: זה נושא אחד.

<מרדכי פדר: יש מה לעשות.

<מרדכי פדר: אנחנו מוכנים ומבקשים לעבוד עם הרשויות כדי לנסות ולהרים את הכפפה לפחות חלקית כדי לשפר את המצב.

<מרדכי פדר: בנושא של סמכויות אכיפה.

<מרדכי פדר: רוצים להעביר את הסמכויות לפקחי העיריות.

<מרדכי פדר: אנחנו חושבים שזה דבר רע.

<מרדכי פדר: אנחנו מכירים את הפקחים.

<מרדכי פדר: אנחנו רואים שכל פעם שיש עימות עם בין הפקח לאזרח קוראים לשוטר כדי לתת גיבוי.

<מרדכי פדר: אבל, קיימת היום אפשרות לכל אזרח במדינה שרואה עבירת תנועה חמורה לדווח למשטרה.

<מרדכי פדר: יש תהליך בתוך המשטרה שמקבל את הדברים האלה ומטפלים בהם.

<מרדכי פדר: אנחנו פיתחנו קורס שמלמד אזרחים על מה הם צריכים להסתכל ומה הם צריכים לדווח כדי שהמשטרה תוכל להשתמש בזה.

<מרדכי פדר: ראינו שאלה שעברו את הקורס, מספר התלונות עלו ב-60%.

<מרדכי פדר: זה קורס שקיים.

<מרדכי פדר: אנחנו מבקשים מהמשטרה ומרשות לעודד, לעבות, להגביר ולפרסם את קיום מערכת תלונות אזרחים ולתמוך בזה בתור אמצעי אכיפה, שמשתף גם את הציבור.

<מרדכי פדר: זה קיים וזה עובד.

דוד צור: זה ילך לבתי משפט?

<מרדכי בהירי-דואני: אולי תציע לפקחים ברשויות לעבור את הקורס שלך.

<מרדכי פדר: עשינו את זה.

<מרדכי פדר: זה לא מעניין את הפקחים והם רוצים כמה שפחות להתעמת עם אזרחים והם צודקים.

<מרדכי פדר: הם עברו את הקורס ולא עשו עם זה כלום והם צודקים.

<מרדכי פדר: לגבי העומס בבתי המשפט.

<מרדכי פדר: אנחנו מוצאים שהמצלמות מורידות את זה.

<מרדכי פדר: היום ליותר ויותר אזרחים יש מצלמות לגבות את התאונות האלו וזה עוד לא הגיע בכלל לבית משפט.

<מרדכי פדר: דבר אחרון, נושא של הרשות.

<מרדכי פדר: בנושא הולכי רגל יש דרישה להרבה הסברה וחינוך.

<מרדכי פדר: איך זה הולך ביחד עם ההחלטה של הרשות הלאומית, של התקציבים של מטות הבטיחות העירוניות, שעיקר הפעילות שלהן זה בנושא הסברה וחינוך, הוסט לגמרי לנושא של שיפור תשתיות ויש איסור מוחלט על כל התקציבים שמגיעים למטות הבטיחות, להשתמש בהם לדבר אחר.

<קריאה: זה לא נכון.

<מרדכי פדר: זה מה שנאמר לנו.

<מרדכי פדר: אם זה לא נכון, אני אשמח שיגידו את זה למטות הבטיחות.

דוד צור: אני מכיר את הסוגיה הזאת.

דוד צור: דיברו איתי עליה בשלושה שבועות האחרונים, כולל קמפיין יפה ומתוזמן.

דוד צור: אני אתן לכם להגיב על העניין הזה.

דוד צור: דיברתי איתך, מרדכי, לפני הישיבה וגם דיברתי גם עם יעקב שיינין.

דוד צור: אתה תקבל תשובה.

<מרדכי פדר: אני מודה לאדוני.

<ג'ין נורית גרוסמן: אני מייצגת את עמותת נשים באדום.

<ג'ין נורית גרוסמן: אני לא נמצאת כאן כמומחית ואני לומדת מכל האנשים שמדברים.

<ג'ין נורית גרוסמן: העמותה שלנו הוקמה בעיקר על-ידי משפחות שכולות.

<ג'ין נורית גרוסמן: גם היום יש לנו, למשפחות השכולות, תפקיד חשוב עם כל הבלגאן שהולך עם בתי המשפט וכדומה.

<ג'ין נורית גרוסמן: אני חלק מהציבור שכולם רוצים להציל ורוצים שלא יהיו עוד אנשים כמונו.

<ג'ין נורית גרוסמן: רשמתי רק שלושה דברים שלמדתי במקומות אחרים.

<ג'ין נורית גרוסמן: אני שואלת את האנשים שהם כן מומחים בתקווה שהם ידעו את התשובות.

<ג'ין נורית גרוסמן: לגבי העניין של בתי המשפט.

<ג'ין נורית גרוסמן: אנחנו נתקלים בזה כעמותה שמנסה לעזור למשפחות כשמישהו נהרג.

<ג'ין נורית גרוסמן: זאת ויה דלרוזה.

<ג'ין נורית גרוסמן: אני שומעת את מה שצ'יקו אומר על כמות הדברים שמחכים אז זה כמעט בלתי אפשרי וכולנו יודעים את זה.

<ג'ין נורית גרוסמן: זה גם מונע מהמצלמות לעשות את העבודה שלהן.

<ג'ין נורית גרוסמן: זה פשוט לא מתקבל על הדעת.

<ג'ין נורית גרוסמן: אני מתארת לי שבמשטרה יודעים מה שקורה בכל המקומות בעולם.

<ג'ין נורית גרוסמן: אני רק יכולה לומר שבאנגליה בן של חברים שלנו נתפס במצלמה, קיבל קנס שהוא היה צריך לשלם.

<ג'ין נורית גרוסמן: אם הוא רוצה לערער, אז זה אחר-כך אבל קודם כל הוא משלם.

<ג'ין נורית גרוסמן: אחרי שמישהו כבר משלם אין לו כל-כך הרבה חשק ללכת לערעור.

<ג'ין נורית גרוסמן: זאת אולי אפשרות, אני לא יודעת.

<משה אדרי: זה קיים בתיקון תקנה 112.

<ג'ין נורית גרוסמן: אני וכל האנשים בדור שלי גדלנו כך שידענו שמעבר החצייה הוא מקום בטוח.

<ג'ין נורית גרוסמן: כך ידענו, חינכו אותנו וגם את הילדים שלנו שזה מקום בטוח.

<ג'ין נורית גרוסמן: אנחנו יודעים היום שזה לא נכון וזה לא מקום בטוח.

<ג'ין נורית גרוסמן: רבים מהציבור תמימים לחשוב שזה מקום בטוח.

<ג'ין נורית גרוסמן: בסן פרנסיסקו, ברגע שהולך רגל שם רגל במעבר החצייה, הרכבים חייבים לצאת ומי שלא מקבל קנס גדול.

<משה אדרי: גם בארץ זה כך.

<ג'ין נורית גרוסמן: הנקודה כאן זה עניין של חינוך הציבור מהו בדיוק מעבר החצייה כדי שהם יבינו שזה לא מקום בטוח.

<ג'ין נורית גרוסמן: מתי אפשר להשתמש בזה?

<ג'ין נורית גרוסמן: מה לצפות?

<ג'ין נורית גרוסמן: יש כאן צורך בקמפיין של הרשות, לדעתי, לחנך את העם מה זה מעבר חצייה.

<ג'ין נורית גרוסמן: שאף אחד לא יגיד לילד שלו שזה המקום הבטוח כי זה לא נכון.

<ג'ין נורית גרוסמן: כשנדבר על כבישים אדומים, שמישהו ייתן הגדרה מה זה כביש אדום.

דוד צור: מר מונטג, אתה אחרון הדוברים לפני שאני מסכם.

<יחיאל מונטג: לגבי תאונות חצר במגזר הערבי.

<יחיאל מונטג: חבר הכנסת זאב בילסקי העלה בזמנו הצעה מאוד יפה, למכור למגזר הערבי גלאי רברס במחיר מסובסד במקום כסאות.

<יחיאל מונטג: שאלה לניצב אדרי: האם אגף התנועה מתכוון להגדיל את מספר מצלמות הווידאו על-ידי קבלת דיווחים ממתנדבים?

<יחיאל מונטג: מדובר באלפי אנשים שמוכנים להגיע לבתי משפט.

<משה אדרי: אנחנו עם אור ירוק בעניין.

<משה אדרי: זה מתקדם לא בקצב הראוי.

<משה אדרי: נקווה מאוד שנשפר את זה.

<משה אדרי: היית אצלי ואנחנו קידמנו.

<משה אדרי: יש בעייתיות בעניין כי על כל מצלמה שאזרח מצלם ומעביר לנו אנחנו פותחים בחקירה שהיא כמעט כמו חקירה פלילית.

<משה אדרי: אנחנו לוקחים גם את הנהג, גם מאתרים את הבן אדם.

<משה אדרי: בסוף רוב האזרחים לא מוכנים להגיע לבית המשפט.

<משה אדרי: לכן אנחנו מקימים עם המתנדבים.

<משה אדרי: יש כאלה שמוכנים מראש לצלם ולהגיע לבית משפט.

<משה אדרי: זה לא מתקדם בקצב הראוי שאנחנו רוצים, אני מקווה שזה יעלה.

<יחיאל מונטג: מתנדבי ית"מ זה קהל שבוי, יש לך אותם.

<משה אדרי: אני יודע, אנחנו מטפלים בזה וגם הם לא כל-כך רוצים.

<משה אדרי: רק כדי לסבר את האוזן, במבצע אחרון לפני שלושה שבועות שהיה בכביש 6 לגבי משאיות עם שלושה משקלים, שניים בכביש 6 ואחד שלנו עם משרד התחבורה, 423 משאיות נבדקו.

<משה אדרי: 27 דוחות ו-6 רק על איסורי שימוש, משקלים ותקינות.

<משה אדרי: אנחנו מנסים אבל נכון שלא בקצב שאתה רוצה, גבי.

<משה אדרי: יש ועדת שגיא שיש לה משמעויות נוספות.

<גבי בן הרוש: אני לא רוצה מבצעים, אני רוצה שתהיה כל הזמן.

<משה אדרי: הלוואי.

<מרדכי בהירי-דואני: מנתונים שקיבלתי כרגע מראים שיש ירידה בכמות המשאיות המעורבות בקטלניות.

<מרדכי בהירי-דואני: הנתונים שצ'יקו מראה לכם, יש ירידה יפה.

<משה אדרי: אני מסכים עם גבי.

<משה אדרי: יש בעיות אחרות, אני לא רוצה להיכנס אליהן.

<יהודה בר אור: אני יו"ר איגוד נהגי המוניות וגם נהג מונית חצי יום.

<יהודה בר אור: אני נמצא בשטח ורואה גם את הולכי הרגל.

דוד צור: של "get a texi" או של הובר?

<יהודה בר אור: של מוניות מסודרות עם רישיון הפעלת תחנת מונית ולא גוף וירטואלי.

<יהודה בר אור: "get a texi" או הובר אלה גופים וירטואליים אז הם לא קיימים בכלל במערכת אצלנו ולכן אנחנו לא מתייחסים אליהם.

דוד צור: נתנו לך את הבימה להשמיץ אותם.

דוד צור: המקום של מילה רעה אף פעם לא הזיקה.

<יהודה בר אור: אני נמצה בבימה הזה די הרבה זמן ודי שנים ואני מוזמן לוועדות.

<יהודה בר אור: יש בעיה רצינית עם הולכי הרגל ועם הפקחים.

<יהודה בר אור: ראיתי פתרון מעולה, שאני לא מבין למה לא עלה פה בוועדה.

<יהודה בר אור: ראיתי את זה בכמה ארצות בעולם.

<יהודה בר אור: זה גם נותן את הפתרון לדברים שעליהם דיברה הגברת.

<יהודה בר אור: יש שם את זמני ההמתנה לפני הירידה לכביש.

<יהודה בר אור: יש רמזור שאומר לך שיש לך עוד 30 שניות או עד 20 שניות וכך אתה יודע מתי אפשר להציב את הרגל.

<יהודה בר אור: ראיתי את זה ברוסיה, גם במוסקבה וגם בסן פטרסבורג.

<יהודה בר אור: ראיתי אנשים עומדים ולא מורידים את הרגל ולא רצים.

<יהודה בר אור: לצערנו, מתוך ניסיון של נסיעה יומיומית בכבישים, אנחנו רואים שהולכי הרגל בטוחים שמותר להם לעבור, נכנסים, חותכים ולא מסתכלים ימינה ושמאלה.

<יהודה בר אור: במיוחד זה אסון עם נוסעי האופניים.

<יהודה בר אור: זה אסון בתל-אביב.

<יהודה בר אור: אנחנו עוברים איתם חוויות ואנחנו מצילים אותם יום יום מתאונה.

<יהודה בר אור: הם חותכים ולא מעניין אותם חוק.

<יהודה בר אור: הפקחים צריכים להבין דבר אחד.

<יהודה בר אור: אין להם יחסי ציבור, אין להם סמכויות והם לא רואים את הדברים כמו שהציבור רואה אותם.

<יהודה בר אור: הפניות שלהם לא מקצועיות והם לא בודקים את הדברים לגוף העבירה.

<יהודה בר אור: הם יותר מחפשים לתת דוחות על מכוניות.

<יהודה בר אור: באופן כללי, אני חושב שצריך לתת להם סמכויות מוגבלות.

<יהודה בר אור: אנחנו לא חושבים שהם עברו הכשרה לזה ואין להם מספיק ידע בשביל לעמוד מול הציבור.

<יהודה בר אור: במיוחד שהרבה מהם צעירים מאוד ועדיין לא מוכנים לכל ההתנהלות הזאת.

<יהודה בר אור: השוטר הוא איש מקצוע.

<יהודה בר אור: בנושא הזה אנחנו הולכים עם המשטרה.

<יהודה בר אור: אולי צריך לתת יותר כוח אדם לשוטרים.

<יהודה בר אור: אני עצמי בן לשוטרים.

<יניב יעקב: צריך לברך את הוועדה על שטרחה והתכנסה בפגרה, דבר שהוא לא מובן מאליו ולא קורה הרבה ולכן אנחנו שמחים על זה.

<יניב יעקב: מספר ההרוגים קשור קשר ישיר לאכיפה.

<יניב יעקב: העלייה שאנחנו רואים היום צריכה להוות אור אדום, במיוחד לאור העובדה שכנראה לא נעמוד ביעד הממשלתי.

<יניב יעקב: הממשלה הציבה יעד ירידה של 5% במספר הרוגים.

<יניב יעקב: כרגע, נראה שלא נעמוד בו.

<יניב יעקב: לעניין האכיפה של המשטרה, אני חושב שחייבים להאיץ את פרויקט א-3 ולספק למשטרה - - -

<משה אדרי: אנחנו נעמוד בו.

<משה אדרי: אנחנו נעשה את הכול כדי לעמוד בו ואני מאמין שנעמוד בו.

<יניב יעקב: אני יכול להצטרף לתקווה הזאת.

<יניב יעקב: אני אשמח להתבדות בעניין הזה.

<יניב יעקב: לעניין א-3, חייבים להאיץ את הנושא ולספק למשטרה את רשימת העמדות באופן מיידי כדי שיוכלו לחזור לזה.

<יניב יעקב: זה דבר שנמצא בתמיכה של הציבור.

<יניב יעקב: קרוב ל-90% מהציבור תומך במצלמות, כך שזה עניין של קונצנזוס.

<יניב יעקב: מעבר לזה, כפי שצ'יקו ציין, צריך לשים את הדגש על שכרות, מהירות, חגורות בטיחות והסחת דעת ולהתמקד בנושאים הללו.

<ציון מזרחי: בוקר טוב.

<ציון מזרחי: אני רוצה להתייחס לדבריו של גבי בן הרוש.

<ציון מזרחי: הוא ישב איתנו בוועדה השבוע והוא יודע שאנחנו עוסקים בעניין של החונכות לרכב כבד ולאוטובוסים.

<ציון מזרחי: אנחנו הולכים להעביר את זה שזה יחייב את כולם לעשות.

<ציון מזרחי: גבי, אתה איתנו?

<ציון מזרחי: תעזור לנו להעביר.

<גבי בן הרוש: איפה הכסף?

<גבי בן הרוש: אצלם הכסף.

<ציון מזרחי: משרד התחבורה וגם הרשות לבטיחות עושים כל מאמץ לספק את כל היכולות, התשתיות והעזרה למשטרת התנועה הארצית כדי שתבצע יותר טוב את תפקידה.

<ציון מזרחי: אנחנו עושים את זה.

<ציון מזרחי: יעידו הדברים ויעיד צ'יקו ולא ארחיב.

דוד צור: טוב שקיימנו את הדיון הזה.

דוד צור: אני מאוד מודה לראש אגף התנועה על הצגת הדברים ומודה גם לרשות.

דוד צור: הנתונים מאירים לנו מספר בעיות מאוד מרכזיות.

דוד צור: אין ספק שהולכי הרגל תופסים את תשומת הלב הכי גדולה ובצדק.

דוד צור: גם בתוך התופעה של הכמות הגדולה של הולכי הרגל, בולט במיוחד החלק של המגזר הערבי.

דוד צור: אנחנו חייבים להתמקד בזה.

דוד צור: אנחנו נקיים דיון ספציפי בעניין.

דוד צור: בגלל הפגרה אנחנו לא עושים את זה כרגע כי חברי הכנסת הערביים צריכים להיות שותפים בעניין הזה כי הם מובילי דעת קהל והם מסבירים.

דוד צור: צריך להציג תכניות פרטניות לציבור הזה בבתי ספר, בהסברה ובעיקר באכיפה.

דוד צור: לצערנו, החלק היחסי שלהם בתרומה שלהם לכמות הנפגעים, הוא לא פרופורציונאלי לחלוטין.

<משה אדרי: כמעט פי שניים.

דוד צור: אפילו יותר.

דוד צור: אם הוא מדבר על 16% אז אנחנו מדברים על 55% עלייה דרמטית בכמות הולכי הרגל במגזר.

דוד צור: זה בעייתי מאוד.

דוד צור: לגבי הנושא של האכיפה הממוקדת והמצלמות.

דוד צור: קודם כל, היינו רוצים מאוד לקבל את הדיווח שהמצלמות האלה נפרסו בכמויות שדובר בהן.

דוד צור: דובר על-כך מדצמבר שנה שעברה.

דוד צור: אמרת שהוועדה סיימה את עבודתה ויודעים איפה להציב.

דוד צור: אמרה לנו רחל ממשרד הפנים, בשורה משמחת, שלכאורה המשוכה הזאת היא לא משוכה שאי-אפשר לעבור אותה.

דוד צור: תנסו את זה, יכול להיות שתופתעו.

דוד צור: התקבע איזה נוהג שבו מחכים לאישור.

דוד צור: יכול להיות שצריך לעשות ניסיון או שניים, פשוט לקבוע עובדות, להודיע ואף אחד לא יוריד את זה.

דוד צור: אני מסכים שלא ייעשה משהו ברמה לא אסתטית ולא הגיונית, אבל אני בטוח שתדעו להגיע להבנות האלה.

דוד צור: לגבי משרד התחבורה.

דוד צור: אנחנו מודאגים מהמגמה של פגיעה בתקציבי הרשות לאורך זמן.

דוד צור: עכשיו אנחנו הולכים שוב לקיצוץ רוחבי ולכן זה יהיה מוגזם לבוא ולבקש, כמו שביקשנו בפעם הקודמת, שהתקציב יחזור למקום שהיה בתחילה.

דוד צור: אבל, אנחנו בהחלט מוטרדים ולא היינו רוצים לראות מצב שבו יש פגיעה בתקציב הזה שחוסך חיים.

דוד צור: לבי כואב ודואב על כל הרוג ונפגע שהיה לנו במבצע האחרון ב"צוק איתן", אבל אם נהיה ציניים וסטטיסטיים, כמות הנפגעים בכל המבצעים לא מגיעה לכדי אפילו ממוצע חודשי בתאונות דרכים.

דוד צור: תשומת הלב הזאת שניתנת להצלת חיים כאן מול כאן, היא לא פרופורציונאלית.

דוד צור: אני מכיר את זה גם מהעולם שאני בא ממנו.

דוד צור: בשנה אחת נפגעים מטרור 5 עד 10 בשנים רעות.

דוד צור: זה בערך הממוצע השבועי של נפגעים והרוגים בתאונות דרכים ובטח שאין מה להשוות בין ההשקעות.

דוד צור: אני לא אומר שתקציב ביטחון פנים, שעוסק בביטחון ובנושא ביטחון פנים ומוקצה ללחימה בטרור צריך להיות פרופורציונאלי לעניין הזה אבל בטח לא לפגוע במה שמציל חיים.

דוד צור: אני מוטרד גם מהקיצוץ שיהיה ממילא לפרויקטים תשתיתיים.

דוד צור: אם דיברנו קודם על תאונות דרכים, אני חוזר על תפיסת עולם שאנחנו צריכים להטיל את האחריות לחיים של נפגעי תאונות הדרכים על הולכי הרגל.

דוד צור: אני אומר את זה כאקסיומה, את האחריות, לא את האשמה.

דוד צור: לגבי האשמה, אחרי יגיעו בוחנים, שוטרים, שופטים ויקבעו מי אשם.

דוד צור: לרוב האשמה היא בנהג, אבל זה לא עוזר לנו להציל חיים.

דוד צור: לכן בתפיסת העולם, בהסברה ובחינוך, הדגש צריך להיות על-כך שהאחריות היא בראש ובראשונה על הולכי הרגל.

דוד צור: אולי אז נצליח למנוע את זה.

דוד צור: אני רואה שזה נעשה אבל טוב להדגיש את המגמה הזאת.

דוד צור: לגבי נושא בתי המשפט.

דוד צור: בפעם הבאה אבקש שיגיעו לפה אנשי משרד המשפטים כדי להסביר לנו מה עושים.

דוד צור: אני חושב שמה שהציעה הגברת גרוסמן וגלום בתוך תיקון 112 לחוק.

דוד צור: התיקון יגיע ביום הראשון של החזרה מהפגרה ונדאג שהדברים האלה יגיעו לדיון באופן שאפשר יהיה לסכם אותם.

דוד צור: אני מקווה שנצליח לסיים במהרה כי בסך הכול התיקון הזה לא פשוט ולא קצר.

דוד צור: נצטרך כמה דיונים לעניין הזה.

דוד צור: עד כמה שראש ועדת הכלכלה, מר ברוורמן, יאפשר, אני אנדב את עצמי להחליפו כי אנחנו עמוסים.

דוד צור: אנחנו כל הזמן רואים את הדיונים בוועדת הכספים על מע"מ אפס ועל הרבה מאוד נושאים שמוטלים לפתחם.

דוד צור: במקום שוועדת הכספים תשאיר במחסנית שלה בתור לדון בדיונים שהם לא לה, למשל, מתן פיצויים ליישובי הדרום ופתרון הבעיות בעוטף עזה ובדרום, במקום שוועדת הכלכלה תעסוק בזה אנחנו ממתינים שוועדת הכספים תסיים את מע"מ אפס ואחרי זה אולי יצליחו לדון באיזה דיון בנושא יישובי הדרום.

דוד צור: אני מקווה מאוד שוועדת הכלכלה תיקח על עצמה גם את העניין הזה.

דוד צור: זה לא שוועדת הכלכלה לא עסוקה ולא עמוסה אבל לדעתי אנחנו יותר יעילים, יותר טובים.

דוד צור: בעניין התשתיות נדון בדיון הבא ולכן אני לא רוצה לגזול זמן אבל אני רוצה לומר משהו בנושא הולכי הרגל והתשתיות.

דוד צור: תיראו, כמי שגם מכיר את זה כקצין משטרה וגם כל אחד שנוסע הרבה בדרכים מכיר.

דוד צור: חלק מהבעיה היא בעיה בתשתיות, לא רק בעניין של רמזור והכוונה.

דוד צור: נאמר פה רעיון פשוט שיהודה ציין אותו ואני רואה את זה בכל אירופה.

דוד צור: זה מציל חיי אדם.

<יהודה בר אור: הצעתי את זה לשר התחבורה לפני כמה שנים.

דוד צור: אלה דברים פשוטים שאפשר וצריך לעשות אותם.

דוד צור: כמו גם, למשל, עושים שיפוצים נהדרים ברחובות.

דוד צור: קחו למשל את רחוב אבן גבירול בתל-אביב.

דוד צור: זה רחוב יפה מאוד רק מי שרוצה לחצות מעבר חצייה צריך ללכת 500 מטר במקרה הטוב ולחצות ולחזור 500 מטר רק כדי לחזור לצד השני.

דוד צור: אותו דבר בדרך מנחם בגין.

דוד צור: במקומות כאלה שבהם מעברי החצייה לא נגישים לאנשים, אז אנשים עושים רולטה וחוצים.

דוד צור: אני לא אומר שזה בסדר אבל אני אומר שחלק מהתיעול למעברי חצייה – אני לוקח דווקא את לונדון.

<לאה ורון: זאת תופעה שנהגים לא עוצרים במעברי חצייה.

דוד צור: זה נכון אבל עדיין חשוב לי מאוד להגדיר שוב את האחריות מול האשמה.

דוד צור: האחריות צריכה להישאר אצל הולך הרגל.

דוד צור: צ'יקו, בדיון הקרוב חשוב לי לאתר את אותן נקודות שבהן יש מספר מקרים של הולכי רגל.

דוד צור: הוועדה המפורסמת הזאת של הרשות המקומית, משרד התחבורה, המשטרה - - -

<לאה ורון: אני חושבת שהיא בראשות השופט קמא.

דוד צור: מתכנסים ועושים זומים ושם עושים את המאמץ באכיפה ובתשתיות.

דוד צור: אלה דברים שיכולים לפתור.

דוד צור: אני קורא מפה לשר התחבורה, עם כל ההבנה שהולך להיות קיצוץ רוחבי והתקציב ב-2015 הולך להיות בעייתי, שלא לפגוע בתקציב מציל החיים של הרשות או לפחות להשאיר אותו על כנו בתחומים שקשורים להצלת חיים.

דוד צור: אם זה לא מסתייע, אז היינו מבקשים שבאישור התקציב, שגם בו יש לנו מה לומר בו, גם כחברי קואליציה וגם כחברי ועדה, שהדברים האלה יובאו לידיעתנו.

דוד צור: קיצוץ נוסף ברשות, אחרי שכבר קוצץ בכל השנים הקודמות, משמעותו כמעט מכת מוות תרתי משמע.

דוד צור: תודה רבה, הישיבה נעולה.